text:
1Tayta Diosninchi Jesucristuta musyachiran: ‹‹Ima-imatapis camacächinäta llapan wawäcunata musyachinqui›› nir. Jesucristuna anjilninwan mincaynin Juanta musyachiran. 2Juanna llapan shungunwan willapäcusha: ‹‹Wiyashäpis, ricashäpis Tayta Diosninchipa shiminmi. Jesucristu llapantapis sumaj tantiyachimasha›› nir. 3Chaymi pipis Jesucristu musyachicushan libruta liguipar, cushicärinman. Liguishanta wiyajcunapis wiyacur, cushicärinman. Paycunata Tayta Diosninchi sumaj yanapan. Camacächinan jananchiçhüna caycan. 4- 5Irmänucuna, nuwa Juan cartacaycallämü. Asia quinrançhu jançhis marcaçhu jutucaj irmänucunata wamayä. Jamcunapaj mañacü: ‹‹Tayta Diosninchi cawajmi. Imaypis mana ushyacajmi. Cananga cutimungapaj. Paypa ñaupançhu Espíritu Santupis, Washäcuj Jesúspis llaquipayculläshunqui. Alli-allilla cawaycachilläshunqui. Tayta Diosninchi camacächishanta musyar, Jesucristu musyachimanchi. Paymi puntata cawarisha imaypis mana wañunanpaj. Llapan runacunata auturdänintinta maquinçhu purichin. Payga llaquipämanchi. Nuwanchi-raycur rusçhu wañur, juchanchicunapitasi jishpichimashcanchi. 6Maquinçhüna charämanchi. Tayta Diosninchipa mandunta rurar, cüra cayman çhuramashcanchi llapan runapaj mañacapunanchipaj. Chaymi Jesucristuta imay-imaypis alliman çhurayculläshun. Munayniyuj cayninga imay-imaypis ama ushyacächunchu. Chaynuy caycullächun. 7Wiyacäriy. Jesús pucutay jananpa shaycämun. Llapan runa ricanga. Tucsiypa wañuchijcunapis ricanga. Ricar, chay-tucuyçhu llaquicuywan runacuna waganga. Chaynuy caycullächun›› nir. 8Llapanpaj Munayniyuj Tayta Diosninchi nin: ‹‹Imay-imaypis cawajmi cä. Imaypis mana ushyacashächu. Cutiycamüna. Llap-llapanpaj munayniyuj caycä.›› 9Irmänucuna, nuwa Juanmi caycä. Llapanchi Tayta Diosninchipa maquinçhu cawaycanchi. Jesús-janan ñacaycanchi. Cutimunantapis mana yamacällar shuyarpaycanchi. Nuwata lamar çhaupin Patmos marcaman jargumaran Tayta Diosninchipa shiminta willapäcushäpita, Jesús-janan willapäcushäpita. 10Chayçhu caycar Jesús cawarishan dumingu junaj Espíritu Santu charicarcamaptin, jipäçhu rimamujta curnïta suynamujta-niraj wiyarä. 11Wiyacächiypa nimaran: ‹‹Ricashayquicunata llapanta libruman isquirbinqui. Jinarcur jançhis marcaçhu jutucaj irmänucunaman apachinqui. Apachinqui Asia quinrançhu Éfeso marcaman, Esmirna marcaman, Pérgamo marcaman, Tiatira marcaman, Sardes marcaman, Filadelfia marcaman, Laodicea marcaman.›› 12Chaura pï rimashantapis ricanäpaj juclla ticrärirä. Ticrar, juripita jançhis lamparinta ricarä. 13Lamparincunapa çhaupinçhu çhaqui puntancaman yuraj müdanash runaman ricchacuj içhiraycaran. Jasgu watun juripita caran. 14Ajchan achic-achicyaycaj raju-jina yuraj caran. Ñawin nina-jina ratataycaran. 15Çhaquincunapis wayllash brunsi-jina achic-achicyaycaran. Rimashanpis çhayash mayu-jinaraj caruman wiyacaran. 16Dirïcha-caj maquinwan jançhis istrïllacunata charaycaran. Shiminpita ishcanläpa afilash cuchillu llucshiraycaran. Jajllan inti-jina achic-achicyaycaran. 17Runaman ricchacujta ricar, wañucäcurä. Ichanga dirïcha-caj maquinwan yataycamar, nimaran: ‹‹Ama manchacuychu. Cawajmi caycä. Imaypis mana ushyacashächu. 18Imay-imaypis cawacü. Wañuymanpis çhayashcä. Cananmi ichanga imay-imaypis cawacushaj. Wañuypis, chacaj pachapis maquïçhu caycan. Pitapis cawachïman. 19Cartacur, llapan ricashayquita isquirbinqui. Canan wichan ima cashantapis, shamuj watacuna ima canantapis musyachinqui. 20Canan tantiyachishayqui. Maquïçhu charashä jançhis istrïlla jançhis täpaj anjilcunawan tincun. Paycuna jançhis marcaçhu jutucaj irmänucunata täpaycan. Maquïçhu charashä jançhis juri lamparinna jançhis marcaçhu jutucaj irmänucunawan tincun.››
Copyright
Learn More


c: text/html

text:
Edward Mutesa
Sir Edward Frederick William David Walugembe Mutebi Luwangula Mutesa Edward Mutesa II sutiyuq runaqa (* 19 ñiqin ayamarq'a killapi 1924 watapi paqarisqa Makindye suyupi - 21 ñiqin ayamarq'a killapi 1969 watapi wañusqa London llaqtapi) huk Sudan mama llaqta awqaq pusaq wan pulitiku karqan.
Tayta: Daudi Chwa II, Mama: Namasole Irene Drusilla Namaganda.
Willay pukuykuna[llamk'apuy | pukyuta llamk'apuy]
Kaypipas qhaway[llamk'apuy | pukyuta llamk'apuy]
Hawa t'inkikuna[llamk'apuy | pukyuta llamk'apuy]
- Commons nisqaqa multimidya kapuyninkunayuqmi kay hawa: Edward Mutesa.

robotstxt: allowed

filter: keep


text:
1Ñáa pascua nishca israel jista punzha pactamuushcami. Dios paihua runagunata Egipto llactamanda pushamushcata yuyarisha israelguna caran huatata jatun jistata ragashcauna. Chi jistai mana putasyachishca panda micuganaura. 2Chi uras israel pagrigunahua amuguna, Diospa shimita yachachic runagunandi Jesusta huanchinata munasha imasna rashata paita pacalla japishun nisha ninaura. Chasna nishallata manzhanaura tucui runagunata, Jesusta paiguna tucui shunguhuan uyaccuna anaupi. 3Chi uras Satanas supaiga Judas Iscariote shungu ucuibi yaicura. Judasca chi chunga ishcai (12) muntunmanda Jesus japishca runa mara. 4Supai yaicucpi israel pagri amugunahuagma, Diosta alabana huasita cuiraccunahuagmas itsalla risha Judas paigunahuan cuintanacura imasna Jesusta japichisha paigunama cunata. 5Judas chasna nicpi israel amuguna ashcata cushiyanaura, can chasna racpiga canda pagashunmi nisha paita ninaura. 6Paiguna chasna rimacpimi pai ali man nisha chimanda llucshisha rira. Chihuasha runaguna mana yachasha illaushcai Jesusta japichisha amugunama cusha nisha yuyarisha puriura. 7Mana putasyachishca panda micuna jista punzha ña pactarira. Chi punzhaibiga oveja huahuata huanchina manaura israelguna Egiptomanda llucshishca uraspi ovejata huanchisha micushcata yuyaringahua. 8Chasna acpi Pedrotas Juandas Jesus cachara, Ñáucanchi pascua jistai micunata alichigrichi nisha. 9Nicpi tapunaura, Maibita munangui ñucanchi chita rangahuaca. 10Tapunaupi Jesus nira, Uyaichi. Chi llactaibi canguna yaicushcai tupanguichimi shuc runata puruibi yacuta apaucta. Chi runataga pai yaicushca huasigama catisha ringuichi. 11Chi huasiyuc amuta rimanguichi, ñucanchita yachachic casna canda tapun maibitan chushac cuartoga ñuca japishca runagunahuan pascuata yuyarisha micungahua nisha tapunguichi. 12Canguna chasna tapucpi pai ricuchingami jahuai shuc jatun cuartota, tucui ñucanchi minishtishcagunatas. Chibi micunata alichinguichi nira. 13Jesus rimashcahuasha Pedroga Juandi llucshisha rinaura, chibi pactasha pai rimashcacuintami tupanaura. Chasna tupasha pascua jista micunata yanunaura. 14Pedroguna chasna tucuita alichishcahuasha micuna uras ña pactacpi Jesus pai japishca chunga ishcai (12) runagunandi pariu mesai tiyarisha paigunata rimara, Ñáuca chara mana turmintarina uras pactamugllaita cangunahuan cai jistataga yapa micunata munashcani. 16Cangunata nini cai jistaga ñuca runagunamanda huañunata Dios rauctami ricuchin. Paihua ali mandana punzha pactarinagamami cai jista micunataga ñuca mana cuti micushachu nira. 17Chasna nishcahuasha pillchita japisha Yaya Diosta pagrachu nisha rimara, Caita japisha caran shuc upichi. 18Cangunata nini, cunanmanda ñaupagma Diospa ali mandana punzhaguna pactarinagama cuti cai vinota cangunahuan mana upishachu nira. 19Chihuasha panda japisha Yaya Diosta pagrachu nira. Chi panda paquisha paigunama cusha rimara, Caiga ñuca aicha man, cangunamanda huañungaraushca aicha. Ñáucata yuyaringahua casnallata rasha causanguichi nira. 20Ñáa micushcahuasha pillchita japisha rimara, Caiga cangunamanda ñuca talina rahuai man, Dios paihua runagunahuan mushuc pactachina shimi man. 21Chasnagllaita ñucata japichihuangarauc runaga caillaitami tiyaun ñucahuan pariu micusha. 22Ñáuca Runa Tucuc acta Yaya Dios ñaupa rimashcacuintami huanchihuangauna, astahuanbas chi japichihuangarauc runaga yapa manzhanaita, ai imachari tucunga. 23Chasna rimacpi paigunapura pitan chi chasna rangarauc runaga nisha tapunacunaura. 24Chi uras Jesus japishca chunga ishcai (12) runaguna paigunapura piñanacusha cuintanacunaura pita mas yali balic an nisha. 25Chita uyasha Jesus paigunata rimara, Cai pachai jatun mandaccunaga paigunahua llactagunai causaucunata sinzhita mandaisiqui manaun. Chasnallata chi mandaisiquigunaga ashcata yanapaccuna manchi nishca anaun. 26Astahuanbas cangunaga mana chasna causanachanguichi nini. Cangunapura maicanbas mas yali balic ashaga shuc pishi runacuinta causaichi. Chasnallata pihuas mandac ashaga shuc yanapasha cuirac runashina yuyaihuan causaichi nini. 27Rimahuai, maicanda mas balic ricurin: micungahua mesai tiyaric runachu, paita cuirac runachu. Manachu tiyaric runa mas yali balic an. Indá, paimi yali balic an. Chasnagllaita ñucaga cangunata cuiracshinalla tiyauni nira. 28Cangunami runaguna ñucata piñaushcaibi ñucahuan tiyasha mana saquiranguichichu. 29Chasnamandami ñuca Yaya ñucama mandana amu ushaita cushcashina ñucahuas cangunataga mandana ushaitas cushami nira. 30Chi urasca lugarta cushami ñuca mandaushcai canguna ñucahuan pariu micungahua upingahuas. Chasnallata chi uras cangunata amu tiyarinagunaibi tiyachishami canguna Israelmanda chunga ishcai (12) mirai muntungunata mandangahua nira. 31Chihuasha Jesus Pedrota nira, Uyahuai Simon, cunanga Satanas supaimi Diosta rugara muyugunata shushusha chucchuchishcacuinta cangunata camasha ñucata jichuchun nisha. 32Chasna agllaita ñuca canmanda Yaya Diosta tapushcani, can ñucata quirisha ama jichurichun nisha Simon. Can ñucata cuti catisha camba quiric huauquigunata ahuantachisha sinzhiyachingui. 33Chasna nicpi Pedro Jesusta rimara, Canda carcelbi tapanaupiga ñucahuas canhuan pariu taparisha señor. Canda huanchicpiga ñucahuas canhuan pariu huañugrishami nira. 34Chasna rimacpi Jesus nira, Canda rimani Pedro, cunan tutami gallo chara mana cantagllaita can quimsa (3) cutin ñucamanda llullangamiraungui paita mana ricsinichu nisha. 35Chihuasha Jesus paigunata tapura, Ñáuca cangunata cullqui illac, shigra illac, shuc botas illac cachashca uras imahuas canguna pishirachu. Tapucpi ninaura, Mana imahuas pishirachu. 36Chasna rimacpi Jesus nira, Cunanga maicanguna cullquita charishaga apaichi, shigratas apaichi. Maicanbas espada saulita mana charishaga camba churarinata randichigri shucta randingahua. 37Cangunata rimani Diospa shimita quillcashcashina ñucahuacpi pactarina man casnami nisha: Juchayuc runagunahuan churashca ara. Cunanga ñucamanda quillcashcacuinta pactarinmi. 38Chasna rimacpi paita rimanaura, Ricui señor, caibimi ishcai (2) espada sauliguna anaun. Rimacpi chasnalla saquichi nira. 39Chimanda llucshisha risha paihua causana tunu chasna acpi Olivos nishca urcuma rira pai japishcagunandi. 40Chibi pactasha paigunata rimara, Canguna Dioshuan cuintasha causaichi jucha shamucpi ima binsitucungahua. 41Chihuasha chinigma, rumita tucsina tupugama, paigunamanda anchurisha cungurisha Diosta mañausha tapura casna nisha, 42Can munashaga cai jayacta upinashina sinzhi turmintarinata ñucamanda anchuchihuai Yaya. Astahuanbas ama ñuca munashcata rashca achun randi can munashcashinata rai nira. 43Chasna rimacpi jahuapachamanda shuc angel shamusha paita yanapasha sinzhiyachira. 44Jesus yapa turmintariusha tucui shunguhuan mas sinzhita mañara. Chasna mañaupi paihua jumbi rahuaishina allpama ashcata talirira. 45Chasna mañashcahuasha jatarisha pai japishcagunahuagma bulltiasha paigunata ricura llaquirisha puñuucunata. 46Ricusha tapura, Imangahuata puñuunguichi. Niccharicshina Dioshuan cuintasha causaichi juchata rana yuyai shamucpi ima tintaitucungahua nira. 47Jesus rimaushcai pai japishca chunga ishcai (12) runamanda shucca Judas Iscariote, ashca runagunata apamusha pactamunaura. Judas caillayamusha Jesusta saludasha muctira. 48Chasna racpi Jesus paita tapura, Runa Tucuc acta shuc muctishcahuanzhu ñucata japichihuangui Judas. 49Chasna tucucpi Jesushuan puriucuna paita imata rangaraushcata yachasha tapunaura, Ñáucanchi picashunzhu señor. 50Chasna nishallami paigunapuramanda shucca israel pagriguna amuta cuirac runata picasha paihua ali parti rinrita chiú pitira. 51Jesus chita ricusha, Saquichi, ima picanguichichu nira. Chihuasha chi picashca cuscaibi llangasha alichira. 52Chi shamuccunaga israel pagri amugunas, Diosta alabana huasita cuiraccunas, israelgunata mandauc runagunahuas Jesusta japingahua shamunaura. Shamusha pactacpi Jesus paigunata tapura, Shuhuac runachani canguna cuchillugunahuan caspigunahuanbas ñucata japingahua shamungahuaca. 53Ñáuca caran punzhami Diosta alabana huasibi cangunahuan pariu tiyauranimi, chi uras mana japihuaranguichichu. Astahuanbas ansaibishina mandauc Satanaspa munaiga cunan pactarinmi, chimanda canguna cunanga casna japic shamushcanguichi nira. 54Chasna rimashcahuasha Jesusta japisha israel pagrigunata mandac amuhua huasima apanaura. Apacpi Pedroga paiguna huashalla carumanda catiura. 55Chi huasi canzhaibi maican runagunaga ninata japichisha tiyarinaupi Pedrohuas paigunahuan pariu tiyarira. 56Pai nina mayanbi tiyautami shuc chibi tarabac huarmi paita ricusha rimara, Cai runahuas chasnallata Jesushuan puriuc mara. 57Randi, Paita mana ricsinichu nisha chi huarmita cutipara. 58Unanighuallai shucca paita ricusha nira, Cambas paihuan pariu puriuc marangui. Rimacpi Pedro randi piñarisha rimara, Mana. Mana ñucachani nira. 59Ñáalla shuc ura pasashcahuasha shuc runahuas rimara, Sirtumi cai runaga Galileamanda asha Jesushuan puric ara. 60Pedro randi paita rimara, Can rimashcataga mana yachanichu, llulla man. Pedro chara rimaushcai cungaimanda shuc gallo cantara. 61Chi ratullai Señor Jesus huashama bulltiarisha Pedrota ricura. Ricucpi paita rimashcata yuyarira imasna acpita, cunan tuta gallo chara mana cantagllaitachu can quimsa (3) cutin ñucata mana ricsinichu nisha llullangaraungui nisha Jesus rimashcata yuyarira. 62Chita yuyarisha Pedro chimanda canzhama llucshisha risha yapa sinzhita huacara. 63Jesusta japic runaguna paita pugllasha asishami macanaura. 64Paihua ñahuita llachapahuan huatasha paita macasha tapunaura, Pita canda macaun, can yachashaga rimai ninaura. 65Chasnallata yapa jiridsata camisha mana ali shimigunatas rimanaura. 66Ñáa punzhayaupimi israelgunata mandac rucu runagunas, chi israel pagrigunata mandaccunas, Diospa shimita yachachiccunahuas tandarimunaura. Chi mandacpuralla ñaupagma Jesustaga apanaupi tapunaura, 67Canga Dios cachamushca quishpichic Cristo nishca runa ashaga ñucanchita rimai. Mandacpi Jesus paigunata nira, Ñáuca cangunata rimacpihuas mana quirihuanguichichu. 68Ñáuca cangunata tapucpiga mana rimahuanguichichu, mana cacharihuanguichichu. 69Ñáucaga Runa Tucuc ashcamandami cunanmanda ñaupagma jatun ushaiyuc Diospa ali maqui partibi tiyarisha mandangarauni nira. 70Jesus chasna rimacpi paiguna tapunaura, Chasna acpi sirtuchu Diospa churi angui. Paiguna tapucpi, Indá nira, canguna rimashcashina mani nira. 71Chita uyasha rimanaura, Shuc rimac runata mana minishtinchichu tapungahua. Ñáucanchillata quiquin rinrihuan basta uyaranchimi pai rimashcataga. Ñáa pai quiquin shimimandallata caudsayachishca tucunga nisha rimanacunaura.
Copyright
Learn More


text:
1¡Ay, Galaciamanta kaq yarukuna! ¿Pitaq yaruchashushallapa, Jesucristupi manana allita kriyinaykillapapaqqa? ¿Manachu qamkunawan kar, kusa intrakaypaqta yach'achishurayllapa: "Jesucristumi kruspi wanuran washamanallapapaq" nir? 2Piru qamkunaqami kananqa Moise's mantakushankunapina yarpuyankillapa washakanaykillapapaqqa. ¡Ma, nimayllapa! ¿Moise's mantakushankunata kasushaykillaparaykuchu, Dyuspa Santu Ispiritunqa qamkunaman shamuran? ¡Manami! Ashwan Dyuspa Santu Ispiritunqa shamuran qamkunamanqa, Jesucristupaq uyakur, paypi kriyishaykillaparayku. 3¿Ima, kabal yaruchu imataq kankillapaqa? ¿Chaynu Dyuspa Santu Ispiritun yanapashutinllapamapis, mana kwintachanarchu ashwan yarpuyankillapa, nuqanchikkunala Moise's mantakushanta kasur allinta kawsarlami washakayta puytinchikllapa? nir. 4Piru allita yarpuyllapa: Jesucristupi kriyishaykillaparaykumi kusata qischakaraykillapa. Chaynu qischakarmapis, ¿manachu imatapis yach'akushaykillapa? ¡Icharaq imalataqa yach'akushaykillapa kanman, amana yanqalla qischakashaykillapaqa kananpaq! 5Chaqa Jesucristupaq uyakur, paypi kriyitkillapami, Tayta Dyusqa Santu Ispiritunta qushurllapa, qamkunapi achka milagrukunata ima rurasha. Piru manami Moise's mantakushankunata allita kasushaykillaparaykuchu chaykunataqa rurasha. Ashwanmi ruraran, Jesucristupi kriyishaykillaparayku. 6Chaqa allita yarpuyllapa: Imanutaq Abrahammaqa Dyuspi kriyishanraykula, Dyusqa uchankunamanta llakipar, kusala allinpaq riqsiran nir. 7Chayraykumi qamkunaqa allita yach'ankimanllapa: Dyuspi allita kriyiqkunalami Abrahampa ayllunkuna yupayqa kanqa nir. 8Chaqa unaymanta-pachami Dyusninchikqa nishallana karan: "Mana Israel kaq runakunapis nuqapi kriyitinqami, paykunatapis mana uchayjunpaqna riqsishaq" nir. Chaymi Tayta Dyuspi kriyirla washakanchik nir intrachimanallapapaq Abrahamta niran: "Abraham, qamraykumi pachapi tukuyla kawsaqkunataqa yanapar shumaqchashaq" nir. 9Chaynumi Dyusninchikqa paypi tukuy kriyiqkunataqa yanapar shumaqchanqa, imanutaq Abrahammataqa kriyishanrayku yanaparan chaynu. 10Piru Moise's mantakushankunapi kunfyakaqkunaqami, kusala mana allinchu kanqallapa. Chaymi chay mantakuykunata mana kumpliyta puytishanrayku, kusala uchayjun kanqallapa. Chaqa Dyus nitin iskribikashakunapimi nin: "Mayqanpis Moise's tukuy mantakushankunata kumpliyta munar, mana puytirqami Tayta Dyuspa naypanpiqa tukuy tyimpupaq kastigakasha kanqa" nir. 11Chayraykumi allita yach'anchikllapa, manami Moise's mantakushankunata kasurchu washakayta puytinchikllapa nir. Chaqa Dyus nitin iskribikashakunapimi nin: "Mayqanpis allita kriyishanraykulami, kusa allinpaq riqsikar kawsanqa" nir. 12Piru Moise's mantakushankunapiqa, manami kriyishanchikraykuchu washakanapaq niyan. Ashwanmi nin: "Moise's mantakushankunata tukuyta kumplirlami washakayta puytinchik" nir. 13Allita yarpuyllapa: Manami mayqanpis, Moise's mantakushankunataqa kumpliyta puytinchikchu. Chaymi ashwan tukuy tyimpupaq wanur chinqanallapapaq yupayna karanchikllapa. Chaqa Moise's mantakushankunata mana kumpliyta puytishanchikllaparaykumi, Jesucristuqa lugarninchikllapa kastigakar qirupi waychirar wanuran, amana tukuy tyimpupaq kastigakanallapapaq. Piru Dyus nitin, Moise's iskribishankunapimi nin: "Mayqanpis qirupi waychirar wanuqqami, kusala mana allinchu kanqa" nir. Nataq Jesucristuqami chaynu waychirar wanuran washamanallapapaq, mana yanqallachu. 14Chaynumi Jesucristuqa wanuranpis, mana Israel runakunatapis washananpaq Abrahamta, Dyus unaylla arnishannu. Chaymi Jesucristupi kriyishaqa, Tayta Dyusqa Santu Ispiritunta qumanchik imanutaq arnimashanchikllapanulla. 15Kriyiq masiykuna, uk kumparasyunwanmi kaynu nishaykillapa: "Mayqan runa uk tratuta rurar firmatinqa, manami mayqanpis chay tratuta rurashantaqa mas ukmanta, chaynulla chinqachiymatapis puytinllapachu" nir. 16Chaymi allita kwintata qukashunllapa, chaynu Dyusninchik uk tratuta rurar chay unay rukunchikllapa Abrahamtami, kaynu arniran: "Qampa uk aylluykiwanmi tukuyla runakunata yanapashaq" nir. Chaynu nirqa manami niranchu: "Aylluykikunawanmi yanapakushaq" nirqa. Ashwanmi uklapaq rimaran, "Uk aylluykiwanmi yanapakushaq" nir. Chaynu uklapaq rimarqami, Tayta Dyusqa Wamran Jesucristupaq rimayaran. 17Chaynuqami nishunillapa, qamkuna allita intrakanaykillapapaq. Chaqa Tayta Dyusqami, Abrahamwan punta tratuta rurar, kusa allita arniran kumplinanpaq. Chaymantaraqmi, kwatru-syintus trinta (430) añukuna pasatinraq Moisesqa, Dyusmanta ayparan chay mantakuykunataqa. Piru chay mantakuykunaqa manami chinqachiyta puytinchu, Tayta Dyus chay punta tratuta Abrahamwan rurashantaqa. 18Chaqa Tayta Dyusqa manami chay mantakuykunata kasushanchikraykuchu washamanchikllapa. Ashwanmi Abrahamta chay arnishanta kumplir, mana imawan pagrasha imachu dibaldila washamanchik, Jesucristupi kriyishanchikllaparaykula. 19Dyusninchik chaynu Abrahamta mana imawan pagratin ima dibaldila washamananpaq arnirqa, ¿imaraykutaq Moisestaqa quran chay mantakuykunataqa? Chay mantakuykunataqami quran, tukuyla kwintata qukanallapapaq: Uchayjunmi kanchikllapa nir. Chaymi chay mantakuykunataqa qumaranchikllapa, Abrahampa ayllunta Dyus arnikushan Jesucristo shamur wanunankalaman. Chaymi Taytanchik Dyusqa, angelninkunata willaran, chay mantakuykunata Moisesta qunanllapapaq. Chaymantaqami Moisesqa, angelkunamanta chay mantakuykunata aypashanrayku, Dyusman mañakunanpaq karan runakunapa uchanllaparayku. 20Piru Taytanchik Dyusmaqami payla kashanrayku, Abrahamta yanapar arninanpaqqa mana ministiranchu angelninkuna rir Abrahamta willananpaqqa. Ashwanmi pay paylla niran: "Nuqapi kriyitkimi, washashayki" nirqa. 21Piru imanupiqach'i qamkunaqa kaynu yarpuyankillapa: Dyusninchik, Abrahamta dibaldila washananpaq arnirqa, ¿imayraykutaq mantakuykunata Moisestaqa quran? nir. ¿Chay mantakuykunata Moisesta qurchu, dibaldila washamanallapapaq arnikushantaqa chinqachiyta puytinman? ¡Manami! Chaqa chay mantakuykuna uchanchikmanta washamanallapapaq katinqa, chay mantakuykunallawanna kanallapata. 22Piru Dyus nitin iskribikashakunapimi nimanchik: "Tukuylashi uchakuylata munanchikllapa" nir. Chaynu uchakuylata munashanchikllaparaykushi, uk prisu yupay karanchikllapa chay uchakuchikuqpaqqa. Nataq Jesucristupi kriyishallapaqami, Taytan Dyus uchakushanchikkunamanta washamanchikllapa, imanutaq arnimaranchikllapa chaynulla. 23Chaqa Jesucristupi manaraq kriyishallapaqami, Moisespa mantakuyninkunaqa uk prisuta yupay mantamaqninchikllapa. Piru Jesucristo shamushanmantaqami Tayta Dyus intrachimanchikllapa, paylapi kriyir washakanallapapaq, nir. 24Chaymi Jesucristo shamushankalaman chay mantakuykunaqa uk mantamaqninchik yupayqa karan kwintata qukanallapapaq, manami chay mantakuykunata kumpliyta puytinchikchu nir. Chayraykumi chay mantakuyqa intrachimaranchikllapa Jesucristupi kriyishalashi, Tayta Dyusqa uchanchikkunamanta llakipar, manana uchayjunpaqnachu riqsimashunllapa nir. 25Chaynami Jesucristupi kanan kriyishallapaqa, chay mantakuykunaqa manana mantamayninchikllapataqa puytinnachu. 26Chaqa Jesucristupi kriyishanchikllaparaykumi tukuyninchikllapa, Tayta Dyuspa chiqap wamrankunana kanchikllapa. 27Chaynulla Jesucristupi kriyishami washamanchik nir shutikushanchikllaparayku kananqa Jesucristuwanqa pullala kar, pay yupaylana kawsanchikllapa. 28Chaynu Jesucristupi kriyishanchikllaparaykumi tukuyla kriyiqkunaqa uk ayllulana kanchikllapa. Chaymi michka Israel runa kar, mana Israel runa kar, sirbikuq, mana sirbikuq, chaynulla runa, warmi karmapis Jesucristupi kriyishanchikllaparayku tukuyninchik uklana kanchikllapa. 29Chayraykumi nishaykillapa: Tukuyla Jesucristupa kaqninkunana karqami, Abrahampa ayllunkuna yupayna kanchikllapa. Chaymi Abrahamta Dyusninchik arnishantaqa nuqanchikkunapis tukuyla aypashunllapana.
Copyright
Learn More


text:
Abimael Guzmán
Abimael Guzmán sutiyuqqa (3 ñiqin qhapaq raymi killapi 1934 paqarisqa Ariqipa llaqtapi, Perupi) huk piruwanu mama llaqtayuq yachay wayllukuq runam, K'anchaq Ñanpa kamariqninmi.
1960 watakunapi Wamanqa llaqtapi Mama Llaqtap San Kristuwal Yachay Sunturninpi yachachiqsi kaspa Piruwanu Kumunista Partidumanta t'aqakusqa Piruwanu Kumunista Partidu - Puka Unancha nisqamanta t'aqakuspa maoista K'anchaq Ñan nisqa tantanakuyta kamarirqan.
1980 watapi Ayakuchu suyupi maqanakuyta qallarirqan. Wankurisqankuna Guzmántaqa presidente Gonzalo nirqanmi.
Achka sipisqan runakunarayku chakra runapura ancha chiqnisqam tukurqan. Alberto Fujimori piruwanu umalliq kachkaptin, 12 ñiqin tarpuy killapi 1992 p'unchawpiqa GEIN (Grupo Especial de Inteligencia) nisqa pakasqa pulisiyam Abimael Guzmánta Lima llaqtapi hap'irqan. Chaymantapachaqa samk'ay wasipim tiyachkan.


text:
1Munanayni Teofilo, chay primer libruynipi willashkaykina Jesus nasishkanmantapacha sieluman rinan diyakaman rurashkanta yachachikushkanta. Kunan kashkan killkayki. 2Manarapish sieluman rishpa Jesuska disipulunkunata akllarkan tukuy mayta rishpa yachachikunankunapa. Tata Diospa Espiritun yanapaptin paykunata yachachirkansapa imakunatami rurashpa kawsankasapa. 3Wañushkanwasha Jesuska tukuy kuerpuntin paykunapi rikurirkan allita yachanankunapa kawsamushkanta. Chusku chunka diyata Jesuska paykunata yachachirkansapa imashnami Tata Diospa mandunpi kawsankasapa nishpa. 4Paykunawan tantalla kashpa willarkansapa: —Amara Jerusalen llaktamanta llukshiychirachu. Ñuka willashkaynishina Tatayni Dios Espiritunta kachamunka. Chayrayku kayllapira kipariychi Espiritun shamunankaman. 5Juan Bawtistaka yakullawan runakunata bawtisarkansapa. Kunanka mana ashwannachu illan Tata Dios kankunata Espiritunwan bawtisashunaykichipa. 6Chaymanta Jesuswan tantanakudu runakunaka tapurkansapa: —Señor ¿kunanmantachu tukuy judiyu runakunata allita kamachiwankisapa? 7Chashna tapuptinkuna Jesuska aynirkansapa: —Tata Diosllami yachan imay diyami imay orami kachamuwanka kamachinaynipasapa. Kankunaka ¿imapatí chayta yachanayankichi? 8Tata Diospa Espiritun kankunaman shamuptinra atipankichi parlachikuyta ñuka salvakuk kanaynita. Chaypina Jerusalenpi, tukuy Judea partipi, tukuy Samaria partipi, tukuy kay allpapi tiyak llaktakunapi rinkichi yachachikuk. 9Chayta yachachikushkanwasha tukuy chay tantanakudu runakuna kawaykaptinkuna Jesuska altuta rirkan. Chashna riykashpa puyu ukunpi yaykushpa chinkarkan. Chaypina chay runakunaka manana atiparkansapanachu kawayta. 10Chashna Jesus sieluman riptin kawaykaptinkuna ladunkunapi ishkay yurak likidu llachapayuk angelkuna rikurirkansapa. 11Paykuna willarkansapa: —Galileamanta runakuna ¿imapatí llakishpa sieluta chapaykankichi? Kankunamanta sieluman Jesus rishka. Payllami kashkan kay allpaman shamunka. Imashnacha sieluman rishkanta kawashkaykichishina chashnallami kashkan shamunka. 12Chaypina Jesus akllashkan runakuna Olivos urkumanta Jerusalenman kutirkansapa. Chay Olivos urku samana diya purinallapi karkan. 13Jerusalen llaktapi chayashpankuna alkilakushkankuna wasi altuyninman rirkansapa. Paykunaka karkansapa Pedru, Juan, Santiago, Andres, Felipi, Tomas, Bartolome, Mateo, Alfeopa wambran Santiago, romano gobiernuta mana uyarinayak Simon, Santiagopa wawkin Judas. 14Chay wasi altuyninpi paykunaka Jesuspa wawkinkunawan mamanwan suk warmikunawan amañaksapa tantanakuyta oranankunapa. 15Chashna tantanakushpankuna suk diya pachak ishkay chunka Jesusta kreyik runakuna chaypi kaptinkuna Pedruka shayarishpa willarkansapa: 16—Wawkinikuna, paninikuna, Tata Diospa Espiritun yanapaptin ñawpa kamachikuk Davidka killkarkan imatami Judas ruranka nishpa. Judas Jesuspa disipulunmasinikuna kashpa ñukaykunawan tantalla yachachikuypi purirkan. Chaymanta David rimashkanshina soldadukunata pusharkan Jesusta apinankunapa. 18Chaymanta Judaska sukaman llakishpa Jesusta rantikushkan chaninta kutichikurkan. Chaymanta uraysinka urmashpa wañuchinakurkan. Chashna urmashpa wiksan pachyarkan chunchullin llukshinankaman. Chaymanta kutichikushkan kullkita chaskik runakunaka suk terrenuta paypa shutinpi rantirkansapa. 19Jerusalenpi kawsak runakuna yacharkansapa Judas chaypi wañushkanta. Chayrayku chay terrenuta shutiyachirkansapa Aseldama. Judiyukunapa rimanankunapi chay shuti riman “Yawar Pampa.” 20Salmo librupi riman: “Chay mana alli rurakpa wasinka chunlla likidu kiparinka. Manana ni pi chaypi kawsankanachu.” Chaymanta riman: “Chikan runa chay wañudu runapa trabajunta ruranan tiyan.” 21Chayrayku akuychi akllaypachi Judaspa paktaynin runata. Kaypi tiyan aypa purikmasinchikuna. Paykunaka Señorninchi Jesuswan purirkansapa Juan payta bawtisakushkan tiempumanta sieluman rinankaman. Chayrayku paykunamanta sukta akllaypachi ñukaykunawan tantalla Jesukristu kawsamushkanta yachachikunanpa. 23Chashna Pedru willaptinkuna chay tantanakudu runakunaka ishkay runakunata kayarkansapa paykunamanta sukta akllanankunapa. Suk karkan Jose Barsabas. Paypa suknin shutin karkan Justo. Chaymanta chay ishkaynin kayadu runa karkan Matiyas. 24Chaypina chay runakunaka Tata Diosta roygashpa willarkansapa: “A, Tata Dios, kanka tukuy runakunapa shunkunkunata riksinki. Chayrayku yachachiwaysapa kay ishkay runakunamanta maykantami akllashkanki Judaspa paktaynin yachachikukmasinikuna kananpa. Judaska uchanrayku manana ñukaykunawannachu. Kunanka churashkaykiman rishkana.” 26Chaymanta orashkankunawasha sorteyuta rurarkansapa yachanankunapa maykantami Tata Dios akllashka nishpa. Chay sorteyupi Matiyas aklladu kiparirkan. Chay diyamanta Matiyaska chay chunka suk yachachikuk runakunawan tantalla yachachikushpa puriksapa.
Copyright
Learn More


text:
1Temán llaqtayoq Elifazmi kutichirqan: 2–Diospaqri, ¿imapaqtaq runari valenman? Yachayniyoqña kaspapas, ¿ima allintaq Diospaqri kanman? 3¿Ima allintaq kanman Tukuy-atiyniyoqpaqri chanin runa kasqaykiri? ¿Ima allintaq kanman Diospaqri mana huchachana kasqaykiri? 4¿Qan yuyankichu: Dios sonqo runa kaqtiymi payqa anyawan, chay hawan payqa juzganapi huchachawan, nispayki? 5Manan, huchaykikuna sinchillaña kaqtinmi, millay ruwasqaykikuna umanta wasapaqtinmi, chaytaqa nisunki. 6Wawqeykiq p'achantan paganankama yanqa qasi ch'utirqanki, p'achanta ch'utispan q'alallata qatirparipurqanki. 7Sayk'usqamanmi unuta mana haywarirqankichu, yarqasqamanmi mikhunatapas mana qoykurqankichu. 8Munayniyoq runa, tukuypa k'umuykunan kaspaykin suyuntin hallp'ata hap'ipakurqanki. 9Viudakunatan mana imayoqta kacharparipurqanki, mana tayta-mamayoqkunatan yanqalla llak'achikurqanki. 10Chaymantan watuchasqa rikukunki, qonqaylla llaksasqa kapushanki. 11Manan imatapas rikupunkichu tutayarqoqtin, manchay suchuq unuq millp'usqanmi rikukunki. 12¿Diosqa manachu hanaq pachaq hawanpiraq tiyan? Qhawariy Diosta, imayna altopiña kashan ch'askakuna chaypas, payqa aswan hawanpiraqmi kashan. 13Chaytukuywanpas qanqa ninkin: ¿Imatan yachan Dios? ¿Phuyuq pakasqan ukhumanta chaninchamunmanchu? 14Payqa yana phuyu ukhupin kashan, chaymi hanaq pachapi kayneqman haqayneqman purispa mana rikuwanchischu, nispa. 15¿Millay mana chanin runakunaq purisqan ñawpa ñantachu kaqta puriyta munanki? 16Paykunaqa manaraq wañunanpin qonqay wañupurqanku, poqoy mitapi mayuq qhochusqan hina. 17Paykunaqa Diostan nirqanku: –¡Hatariy ñoqaykumanta! Tukuy-atiyniyoq Dios kaspari, ¿imanawankikumantaq? nispa. 18Chaywanpas Diosmi wasinkuman imakunapas hunt'achiqqa, ñoqan ichaqa mana chaninkunaq yuyaychayninmanta t'aqakuni. 19Millay runakunaq ñak'arisqanta rikuspan chanin runakunaqa kusikunku, mana huchachana kaqkunapas paykunata asipayaspan ninku: 20¡Cheqaqtapunin awqanchisqa thunisqa kashan! ¡Ninan qhapaq kayninta ruphaykapun! nispa. 21Wakmanta Dioswan allipunay, chay hinapin wakmanta t'ikarinki. 22Chaskillay paypa yachachisqanta, umaykipi hap'iqay siminkunata. 23Tukuy-atiyniyoq Diosman kutirikuspan wakmanta sayarinki: Wasiykimantachus mana allin kayta wikch'unki, 24qoriykitachus q'opaman wikch'upunki, chaninniyoq qoriykitachus mayuman hich'aykunki chayqa, 25Tukuy-atiyniyoq Diosmi qoriyki hina kanqa, paymi allinnin qolqeyki hina kanqa. 26Paymi kusikunayki kanqa, sonqopas-sonqotaq hap'ipakunki. 27Imatapas mañarikuqtiykiqa paymi uyarisunki, qanpas ima rimarisqaykitapas hunt'anki. 28Ima yuyaykusqaykipipas allinkaman kasunki, ñanniykipipas ima sumaqtan k'ancharisunki. 29Diosqa hatunchakuq runatan k'umuykachinqa, payqa k'umuykukuq runatan qespichinqa. 30Qanpa ch'uya kasqayki hawan yanqanmanta huchachasqa runatapas Diosqa horqonqa, nispa.
Copyright
Learn More


text:
1Ahitofelmi Absalonta nirqan: –¿Akllarqoymanchu chunka iskayniyoq waranqa qharikunata Davidta kunan tutapacha qatinaypaq? 2Pay sayk'usqa pisi kallpa kashaqtintaq, phawaykuspa qonqay llaksachisaq. Paywan kashaq runakuna ayqeqtintaq, pay sapallanta wañurqachisaq. 3Hinaspan llapan runata qanman kutichimusaq, imaynan Davidta llapa runa qatikurqanku hinata. Qanqa huk runaq kawsaynillantan maskhashanki, runakunapaqqa manan ima llakipas kanqachu, nispa. 4Absalonmanpas Israelpi kurak runakunamanpas kay yuyaychayqa allinmi rikch'akurqan. 5Chaywanpas Absalonqa nirqanmi: –Arqui runa Husaita waqyallasuntaq, ima ninqachá paypas, nispa. 6Hamuqtintaq Absalonqa Ahitofelpa yuyaychasqanta willaspa tapurqan: –¿Ruwasunmanchu nisqanta hina? Qanrí, ¿ima ninkitaq? nispa. 7Hinan Husaiqa kutichirqan: –Kunan kutiqa manan allinchu Ahitofelpa yuyaychasqan. 8Yachankin taytaykipas llapa runankunapas allin qharikuna kasqanta, sinchi phiñasqataqchá kashanpas wawan qechusqa ukumari hinaraq. Payqa maqanakuypipas allin yachaysapan, manan puñunmanchu runankunawan. 9Taytaykiqa kunan ratopas qaqa wasipichus icha may cheqaspichus pakakushan. Maqanakuy qallariypi wakin runakuna wañuqtinku, chayta uyariqkunaqa ninqachá: Absalonta qatikuq runakunan atipasqa, nispa. 10Hinataq runaykikunamanta aswan qhari kaqkunapas, rawrashaq sonqoyoq kashaspapas, llaksakapunqaku, llapa Israel runakunan yachan taytaykipas paywan kashaq qharikunapas allin qhari kasqankuta. 11Chayrayku, ñoqa yuyaychasqayki kay hinata: Llapan Israelta Dan llaqtamanta Beerseba llaqtakama huñukamunanpaq kamachiy. Hinataq qan kikiyki maqanakuyman rispayki lamar-qocha patapi aqo hina ati-musphay runakunata umallinki. 12Hinan Davidman maypiña kaqtinpas aypasunchis, mana reparakushasqan usqhaylla phawaykusunchis, paypas runankunapas manataq hukpas kawsanqachu. 13David may llaqtamanpas pakakunman chayqa, Israel runakuna rakhu waskhata apamunqaku, chaywan perqata wasikunatapas chutaspa wayq'oman thuniykusunchis, manataq huk rumillapas qhepanqachu, nispa. 14Ahitofelpa chay allin yuyaychasqantaqa Señor Diosmi mana munarqanchu, aswanpas Absalonpaq mana allintan munarqan. Chayraykun Absalonpas llapan Israel runakunapas nirqanku: –Arqui runa Husaipa yuyaychasqanmi aswan allin Ahitofelpamantaqa, nispa. 15Husaitaq sacerdote Sadocmanwan Abiatarmanwan willarqan Ahitofelpa Absalonman kurak runakunamanwan yuyaychasqanta, hinallataq paypa yuyaychasqantapas. 16Nirqantaq: –Usqhaylla Davidman willachiy ch'inneqpi mayu pasanapi ama qhepakunanpaq, aswanpas kaq rato Jordán mayuta pasananpaq, mana chayqa reypas llapan paywan kaqkunapas wañuchisqan kankuman, nispa. 17Jonatanwan Ahimaaswantaq Rogel p'uytu qayllapi kasharqanku, hinan huk warmi kamachi willaq rirqan paykuna llaqtaman mana sut'ita haykuyta atisqankurayku. Chaymi paykunaqa rey Davidman willaq rirqanku. 18Ichaqa paykunatan huk wayna rikurqospa Absalonman willarqamurqan. Chaykamataq usqhaylla iskayninku pasarqanku, hinaspa Bahurim llaqtachapi huk runaq wasinman chayarqanku. Pationpi p'uytu karqan, hinan chayman winakurqanku. 19Wasiyoq warmitaq p'uytu pataman llikllata mast'aykurqan, chaymantaq trigo ruruta masarqan, mana reparakunanpaq. 20Absalonpa oficialninkunataq chay warmiq wasinta chayaspa tapurqanku: –¿Maymi Jonatán Ahimaaspiwan? nispa. Warmitaq kutichirqan: –Mayutan pasarqonkuña, nispa. Hinan paykunaqa maskhamurqanku, mana tarispataq Jerusalenman kutipurqanku. 21Qhepankutataq waynakuna p'uytumanta lloqsispa Davidman willaq rirqanku. Chayaspataq Ahitofelpa pay contra yuyaychasqanta willaspa nirqan: –Usqhaylla Jordán mayuta pasarqoy, nispa. 22Hinan Davidqa paywan kashaqkunapiwan puririrqanku manaraq pacha illarimushaqtin, llapankun Jordán mayuta pasarqanku, manan hukllapas qheparqanchu. 23Absalón mana yuyaychasqanta kasuqtintaq, Ahitofelqa asnonta caronaspa sillaykukuspa llaqtanta wasinman ripurqan. Imankunatapas wasinpi allinta allichaykuspataq seq'orqokurqan, ahinapin wañupurqan. Ayantataq taytan p'ampasqankuman p'ampapurqanku. 24Davidqa Mahanaim llaqtamanmi chayarqan, Absalón llapa Israel runakunantin Jordán mayuta pasamushanankama. 25Absalonqa Amasatan churarqanña ejerciton umallita Joabpa rantinpi. Amasaq taytanqa Ismael runa Itranmi karqan, mamantaq Joabpa maman Sarviaq ñañan Nahaspa ususin Abigail karqan. 26Absalontaq Israel runakunapiwan Galaad hap'iyman pasarqospa chaypi karpakurqanku. 27Mahanaim llaqtaman David chayaqtinmi, Rabá llaqtayoq Amón runa Nahaspa churin Sobi, Lodebar llaqtayoq Amielpa churin Maquir, Rogelim llaqtayoq Galaad runa Barzilaipiwan payman hamurqanku. 28Apamurqankutaq puñuna p'achata, p'ukukunata, mankakunata, trigota, cebadata, hak'uta, hank'ata, chaqalluta, lentejata, 29miel misk'ita, lluklluta, ovejakunata, quesokunata ima, Davidman llapa runanmanwan mikhuchinankupaq: Ch'inneqpin paykunaqa yarqayta, ch'akiyta, sayk'uyta ima muchumunku, nispanku.
Copyright
Learn More


text:
1Ñoqa Pablon Jesucristota servisqaymanta qankuna mana judío runakunaman willasqaymanta preso kashani. 2Yacharqanchisñan, Diosmi ancha khuyapayakuyninpi qankunaq allinniykichispaq llank'anata qowarqan. 3Paymi pakasqa yachayninta rikuchiwaspa yachachiwarqan. Chaykunamantaqa ñawpaqtañan pisillataraq qelqamurqaykichis. 4Chayta leespan reparankichis Cristoq pakasqa yachayninta reqsiq kasqayta. 5Chay pakasqa yachaytan Diosqa ñawpa tiempopi mana pimanpas reqsichiqchu kasqa, kunanmi ichaqa, paypaq t'aqasqa apostolninkunamanpas profetankunamanpas Santo Espirituwan reqsichin. 6Kaymi chay pakasqa yachayqa: Mana judío runakunan judío runakuna hinallataq Diospa saminchayninta chaskinku, allin willakuykunata willasqaywan, huk cuerpoman hukllachasqallataq kanku, Jesucristopi Diospa prometesqanta chaskiqmasintintaq kankupas. 7Diosmi khuyakuyninpi Jesucristomanta allin willakuykunata willanaypaq churawarqan, chayta ruwanaypaqtaq atiyninwan kallpachawarqan. 8Ñoqaqa llapan iñiqkunamantapas aswan huch'uyllapunin kani, ichaqa Diosmi churawarqan Cristoq mana tukukuq saminchayninmanta allin willakuykunata mana judío runakunaman willanaypaq, 9imaynatachus Diospa pakasqa yuyaykusqan sucedenanta tukuy runaman sut'inchanaypaqwan. Tukuy imaymana kamaq Diosmi wiñay tiempomantaña chay yuyaykusqanta mana reqsichirqanchu, 10hanaq pachapi llapa kamachikuqkunamanpas atiyniyoqkunamanpas iglesianwan Diospa tukuy imaymana yachayninta kunanraq reqsichinanpaq. 11Chaykunatan Diosqa wiñay yuyaykuyninman hina ruwarqan, chaytan payqa Señorninchis Jesucristopi hunt'arqanña. 12Cristowan hukllachasqa kaspan paypi iñisqanchisrayku, mana manchakuspa mana iskayrayaspa Diosman asuykuyta atinchis. 13Chaymi valekuykichis, qankunarayku ñak'arichisqa kashasqaymantaqa ama pisi kallpayaychischu, chay ñak'ariyqa qankunaq hatunchasqa kanaykichispaqmi. 14Chayraykun Dios Yayanchisman qonqorikuni. 15Paypa sutinwan sutichasqan llapa ayllukunaqa, hanaq pachapi kaqkunapas kay pachapi kaqkunapas. 16Mañakunin qhapaq-atiyninman hina Santo Espirituwan sonqoykichispi atiywan kallpachanasuykichispaq, 17iñisqaykichis hawa sonqoykichispi Cristo tiyananpaq. Ahinapin qankunaqa munakuypi saphichasqa teqsichasqa kaspa, 18llapan ch'uya runakunawan kuska atiyniyoq kankichis, Cristoq munakuyninta entiendenaykichispaq. Chay munakuyqa sinchi hatunmi anchonmanpas, wask'anmanpas, ukhunmanpas, sayayninmanpas. 19Cristoq munakuyninqa tukuy yachaymantapas aswan hatunraqmi, chayraykun mañakuni chay munakuyninta reqsinaykichispaq, ahinapi kikin Dioswan hunt'aykusqa kanaykichispaq. 20Ñoqanchispi atiyninwan ruwaq Diosmi mañakusqanchismantapas yuyaykusqanchismantapas aswan askhataraq tukuy imatapas atiyninwan ruwan. 21Dios Yayaman wiñay-wiñaypaq hatunchay kachun, iglesiapipas Jesucristopipas lliw miraykunapipas. Amén.
Copyright
Learn More


text:
1Jesucristomi ñucanchita quishpichira ñucanchi lugar causangahua. Chasna canguna lugar asha sinzhi tucuichi, ama bulltiaichichu cutillata huatashcacuinta jucha mandaitucungahua. 2Uyaichi, ñucami casna cangunata rimani. Canguna Diospacpi ali tucungahua Moises mandashcacuinta ullucarapundata pitishca tucucpi Cristo rashcahuas cangunahuacpi mana imas balingachu. 3Ñáuca cutillata rimani, maicanbas pitishca ashaga Moises mandashca shimigunata tucuitami pactachina anguichi. 4Canguna chi mandashca shimigunata pactachisha Dioshuan alichishca tucunimi nisha rimashaga mana Cristohuacchanguichi, Dios llaquishcamanda anchurishcanguichimi. 5Randi ñucanchiga Dioshuan ali tucunata chapaunchi Diospa Samai chapana yuyaita cushcamanda ñucanchi quirishcamandahuas chita cushihuan chapaunchi. 6Ñáucanchi Jesucristohuan shuglla tucushcai pitirishca runa ashahuas mana ashahuas mana imaschan, astahuanbas quirishcamanda shuccunata llaquinaga balinmi. 7Canguna ñaupa Cristohuan ali puriuranguichi. Pita cangunata pandachira sirtu shimita saquingahuaca. 8Chi sirtu shimita saqui nishcaga cangunata japic Dios mana rimashcachu. 9Caita yuyarichi. Canguna ashilla auru asuata mushuc asuaibi churacpi manachu intiruta auruyachin. Manachu chasna tucun. 10Ñáuca yachani canguna Señor Jesucristohuan aushcamanda, ñuca yachachishcamanda canguna chicanda mana yuyaringaraushcata yachani. Randi cangunata pandachic runataga Dios caudsayachisha turmintachingami. 11Uyaichi. Ñáuca cangunata ullucarapundata pitirishca aichi nisha rimashcacpihuas israelguna ñucata mana piñahuanaunmachara. Ñáuca chasna rimasha yachachicpiga Cristo cruspi huañushcamanda camachisha mana turmintachishca tucuima. 12Cangunata pandachiccunaga paigunallata intiruta pitirinauchun nisha yuyarini. 13Cangunata randi Dios japirami canguna lugar causangahua huauquiguna. Ñáa canguna lugar ashallata ama yuyaringuichichu cunan amu munashcallata ranata ushanchi nisha. Astahuanbas huatashca runacuinta cangunapura llaquinacusha yanapanacuichi. 14Tucui mandashca shimigunata pactachinaga caimi: Amullata llaquishcacuinta shuccunatas llaquina manchi. 15Astahuanbas yuyarichi. Cangunapura pariumanda mana llaquisha piñanacusha causashaga micunacushcacuinta tucuringuichimi. 16Cangunata caita rimani, Diospa Samai munashcacuinta causaichi canguna aicha mana ali munaita mana rangahua. 17Ñáucanchi aichaga Diospa Samai munashcata mana munanzhu. Chasnallata Diospa Samai ñucanchi aicha mana ali munaita mana munanzhu. Paigunapura macanacucpi can munaita ranata mana ushanguichu. 18Ñáa Diospa Samai munashcata cadsusha puric asha huañuc ñaupa mandashca shimigunata catinata mana minishtirinzhu. 19Aicha mana ali munaita ranagunaga yachanallami casna manaun: ashiyasha purinaun, jiridsata yuyarinaun, mana alita rasha causanaun, 20shuc dioscunata munanaun, burujuma rinaun, chicanyanata rimanaun, piñanacusha macanacunaun, amullata alabarinaun, huairashina piñarinaun, amu munashcallata ranaun, ali causaucunata pandachisha chicanyachinaun, 21shuccuna imata charishcatahuas munanaun, machanaun, jillunaun. Chasnallata shuc tunu mana ali ranagunahuas tiyanmi. Ñáuca ñaupa cangunata rimashcacuinta cuti rimauni nisha, chi tunuta raucunaga Diospa ali mandanai mana yaicunata ushangaunachu. 22Astahuanbas Diospa Samaiga ushaita cunmi ñucanchi casna causangahua: shuccunatas llaquina, cushiyana, cungailla causana, ahuantasha purina, mana mitsasha cumbirana, yanapana, amu rimashcata pactachina, 23mansu shungu ana, amu aicha munashcata mandana. Cai ranagunataga ima mandashca shimihuas mana cuntarchan. 24Jesucristohua runagunaga paiguna aicha mana ali munaigunatas, mana ali ranagunatas cruspi huanchishcacuinta tucuchishcaunami. 25Diospa Samai ñucanchima mushuc causaita cushcamanda pai munashcacuintami purina anchi. 26Balic mani nisha alabarisha mana yuyarinachanchi, mana pariumanda piñanacunachanchi, shuccuna charishcata mana munanachanchi.
Copyright
Learn More


text:
1Señor Diosmi nin: Moab runakunan sinchitaña huchallikun, chaymi paykunataqa muchuchisaqpuni, Edom reypa tullunkunatan ruphaykachirqan usphayachinankama. 2Chaymi Moab suyuta ninawan hap'iykachisaq, Queriotpi qhapaq wasikunatataq ruphaykunqa. Hinan Moabqa awqa-tinkuy qaparkachaypi trompetapas waqashaqtin wañunqa. 3Moab kamachikuqtan wañuchisaq, hinallataq llapa umalli runakunatapas, ninmi Señor Diosqa. 4Señor Diosmi nin: Judá runakunan sinchitaña huchallikun, chaymi paykunataqa muchuchisaqpuni, yachachikuyniykunatan saqerparirqanku, manataq kamachikuy simiykunata kasukurqankuchu, aswanpas tayta-mamankuq yupaychasqan idolokunata yupaychaspan pantapurqanku. 5Chaymi Judá suyuta ninawan hap'iykachisaq, Jerusalenpi qhapaq wasikunatataq ruphaykunqa, nispa. 6Señor Diosmi nin: Israel runakunan sinchitaña huchallikun, chaymi paykunataqa muchuchisaqpuni, chanin runatan qolqeman vendenku, wakcha runatataq iskay usut'aman chhalanku. 7Mana piniyoqkunatan sinchita sarunchakunku, huch'uyyaykukuqpa uyarichikusqantapas hark'anku. Taytantin churintinmi kaq sipasllawan puñunku, chhaynatan ch'uya sutiyta qhellichanku. 8Prendasqa p'acha patapin mayqen altar qayllapipas qhelli huchata ruwanku. Multa sik'isqa vinotataqmi diosninkuq wasinpi ukyanku. 9Ñoqataq ichaqa ñawpaqenkupi Amor llaqta runakunata wañurqarichirqani, sayayninkun cedro sach'a hina karqan, encina sach'a hinataq ch'ilallaña, ñoqataq k'allmankunatapas p'akirqarirqani, saphinkunatapas t'irarqarirqani. 10Qankunataqa Egipto suyumantan horqomurqaykichis, hinaspan tawa chunka watantin ch'inneqninta purichimurqaykichis, Amor llaqta runakunaq hallp'anta hap'ikapunaykichispaq. 11Wakin churiykichistan profetata sayarichirqani, wakin waynaykichistataq Nazareo runakuna kananpaq t'aqakurqani, Israel runakuna, ¿manachu chayqa chay hina? Ñoqa Señor Diosmi chayta nini. 12Qankunan ichaqa Nazareo runakunaman vinota ukyachirqankichis, profetakunatataq: Ama profetizaychischu, nirqankichis. 13Kunanqa ñoqan pampaman ñit'iykusqaykichis, imaynan winay q'epintin carretaqa pampata ñit'iykun hinata. 14Usqhaylla phawaqpas manan ayqeyta atinqachu, kallpasapatapas manan kallpanqa yanapanqachu, allinnin maqanakuqpas manan qespichikunqachu. 15P'eqtawan wach'iqpas manan chutayta atinqachu, usqhaylla phawaqpas manan qespichikunqachu, caballopi sillakuqpas manan qespichikunqachu. 16Chay p'unchaypiqa aswan allinnin maqanakuqpas mana imantinmi ayqekunqa, ninmi Señor Diosqa.
Copyright
Learn More


text:
1Fariseosqa kayta uyarisqanku: Jesusqa Juanmanta nisqaqa aswan ashkha yachachisqasniyoj, astawantaj bautizan, nispa nejta. 2Manapis Jesuschu bautizasharqa, manachayqa yachachisqasnillan. 3Jesusqa chay uyarisqankuta yachaytawan, Judeamanta llojsispa, Galileaman ujtawan kutiporqa. 4Chantá Samaria suyunejtapuni rinan karqa. 5Chayarqataj Samariapi kaj Sicar nisqa llajtaman, maypichus Jacobqa churin Joseman herenciata qosqa, chay qayllaman. 6Chaypitaj karqa Jacobpa yaku pujyun. Jesusqa purisqampi sayk'uspa, chay pujyu qayllapi tiyaykurikorqa. Chawpi p'unchay jinaña kasharqa. 7Chayman Samaria llajtayoj uj warmi jamorqa yakuta orqhoj, Jesustaj chay warmita nerqa: Yakuta qoriway ujyanaypaj, nispa. 8Chaykamarí yachachisqasnin llajtaman risqanku mikhunata rantej. 9Samaritana warmitaj Jesusta nerqa: Imajtintaj judío runa kashaspa, noqa samaritana warmimanta yakuta mañarikuwankiri? nispa. Chayta nerqa, imaraykuchus judiosqa mana allintachu kawsakoj kanku samaritanoswanqa. 10Jesús kutichispa, nerqa: Diospa qosqantachus rejsiwaj, pitajchus nisunki: Yakuta qoway, nispa, Paytapis rejsiwaj chayqa, qanqa Paymanta mañakuwaj, Paytaj kawsachej yakuta qosunkiman, nispa. 11Jinapi chay warmi nerqa: Wiraqochi, mana imapis yakuta orqhonaykipaj tiyapusunkichu, pujyutaj allin ukhu. Maymantataj chay kawsachej yaku tiyapusunkiri? 12Qanqa Jacob ñawpa tataykumantapis aswan kurajchu kanki? Payqa kay pujyuta saqepuwarqayku; kaymanta pay ujyarqa, wawasnin, uywasnin ima. 13Jesús kuticherqa: Pillapis kay yakumanta ujyajqa ch'akichikonqapuni. 14Noqaj qosqay yakuta ujyajrí manaña jayk'ajpis ch'akichikonqachu. Noqaj qosqay yakoqa paypi mana ch'akej pujyu jina kanqa, chay yakutaj wiñay kawsaypaj phullchimonqa. 15Warmitaj nerqa: Wiraqochi, chay yakuta qoway ari, amaña ch'akichikunaypaj, nitaj ujtawan kay pujyuman yakuta orqhoj jamunaypaj, nispa. 16Jesús nerqa: Kunanqa rispa, qosaykita wajyamuytawan, kutimuy, nispa. 17Warmitaj kuticherqa: Mana qosay kanchu, nispa. 18Chantá Jesús nillarqataj: Allinta ninki: Mana qosay kanchu, nispa. Phishqa qosasniyoj karqanki; kunan piwanchus kashanki, chayqa mana qosaykichu; chaytaqa cheqata parlanki, nispa. 19Warmitaj chayta uyarispa, nerqa: Wiraqochi, reparashani profeta kasqaykita. 20Ñawpa tatasniykoqa kay orqopi Diosta yupaycharqanku, qankuna judiosrí ninkichej Jerusalenllapi yupaychana kasqanta, nispa. 21Jesús kuticherqa: Warmi, creeway. Horaqa chayamushanña, chaypachataj mana kay orqopichu, nitaj Jerusalenpichu Dios Tatata yupaychankichej. 22Samaritanosqa mana yachasqaykichejta yupaychankichej, noqaykurí yachasqaykuta, imaraykuchus salvacionqa judiosmanta jamun. 23Hora chayamushanña, kunantaj chay horapi kashanchej: Dios Tatata cheqatapuni yupaychajkunaqa tukuy sonqowan, cheqa kajman jinataj yupaychanqanku. Dios Tataqa ajina yupaychajkunata mask'an. 24Diosqa Espiritumin; Payta yupaychajkunaqa tukuy sonqowan, cheqa kajman jinataj yupaychananku tiyan, nispa nerqa Jesusqa. 25Warmitaj nerqa: Yachani Cristo nisqa Mesías chayamunanta; Payqa chayamuspa, tukuy imata willawasqayku, nispa. 26Chantá Jesús nerqa: Noqa chay Cristo kani, pichus parlashasunki, chay, nispa. 27Jinallapi yachachisqasnin chayamuspa t'ukorqanku, Jesusta uj warmiwan parlashajta rikuspa. Manataj mayqenninkupis nerqachu: Imatataj tapushanki? chayrí: Imamantataj chay warmiwan parlasharqanki? nispa. 28Chantá warmeqa yaku p'uñunta pachampi saqerparispa, llajtaman rerqa; chaypitaj runasman nerqa: 29Jamuychej, uj runata rejsinkichej; Payqa tukuy ima ruwasqasniyta uyaypi nipuwan. Manachu Payqa Cristo kanman? nispa. 30Chaypacha tukuy runas llajtamanta llojsispa, rerqanku, maypichus Jesús kasharqa, chayman. 31Chaykamarí yachachisqasnin Jesusman nerqanku: Yachachej Señor, imallatapis mikhurikuy ari, nispa. 32Jesustaj paykunaman nerqa: Waj mikhuna tiyapuwan, mayqentachus qankuna mana rejsinkichejchu, chay, nispa. 33Chantá yachachisqasqa paykunapura ninakorqanku: Pichus mikhunata jaywarqa, í? nispa. 34Jesustaj paykunaman nerqa: Mikhuyneyqa Kachamuwajniypa munayninta junt'anay, ruwanantataj tukuychanay. 35Qankunaqa ninkichej: Tawa killamantaraj cosecha kanqa, nispa. Noqarí niykichej: Qhawariychej chajrasta; cosechanapaj poqosqaña kashanku. 36Pichus ruthojqa pagonta jap'ikaponqa, poqoytataj wiñay kawsaypaj tantanqa, tarpojwan khuska kusikunampaj. 37Kay nisqaqa cheqatapuni junt'akun: Uj tarpun, wajtaj poqoyta oqharin. 38Noqa kacharqaykichej mana tarpusqaykichejta ruthojta; wajkuna llank'arqanku, qankunataj chay llank'asqankuman yaykorqankichej, nispa nerqa Jesusqa. 39Chantá Samaria llajtayojkunamanta ashkhas creerqanku Jesuspi chay warmej willasqanta uyarispa, imaraykuchus pay nisqa: Tukuy ruwasqasniyta uyaypi nipuwan, nispa. 40Ajinamanta, samaritanosqa Jesusman qayllaykuspa, mañakorqanku paykunawan qhepakunanta. Jesustaj iskay p'unchayta chaypi qhepakorqa. 41Jinapi aswan ashkhas creerqanku Jesuspi Pay kikin parlasqanta uyarispa. 42Warmimantaj nerqanku: Kunanqa creeyku mana qan willawasqaykuraykullachu. Noqayku kikiyku uyariyku, yachaykutaj cheqamanta Payqa kay pachata Salvaj Cristo kasqanta, nispa. 43Jesusqa chaypi iskay p'unchayta kaytawan, Samariamanta llojsispa, Galileaman riporqa. 44Kikin Jesús nerqa profetaqa llajtampi mana allimpaj qhawasqa kasqanta. 45Galileaman Jesús chayajtintaj, kusikorqanku jamusqanmanta. Paykunapis Jerusalenpi Pascua fiestaman rillasqankutaj; chaypi, Jesuspa tukuy ima ruwasqanta rikusqanku. 46Chaymanta Jesús kutimullarqataj Galileapi Caná llajtaman, maypichus yakuta vinoman tukuchisqa, chayman. Reypa sutimpi kamachej uj runa chaypi karqa. Paypa wawantaj onqosqa karqa Capernaumpi. 47Chay kamachejqa Judeamanta Galileaman Jesús jamusqanta yachaspa, Payta watukoj jamorqa, mañakorqataj wasinman rispa wawanta sanoyachimunanta, imaraykuchus wañunayasharqaña. 48Chantá Jesusqa payta nerqa: Qankunaqa mana creewajchejchu manachus señalesta, milagrostapis rikuwajchej chayqa, nispa. 49Chay kamachejtajrí nillarqapuni: Señor, jaku ririna ari, amaraj waway wañupushajtin, nispa. 50Jesustaj nerqa: Kutipuy; wawaykeqa kawsanqa, nispa. Chay runaqa Jesuspa nisqanta creespa, riporqa. 51Wasinman chayashajtintaj, kamachisnin taripaj llojsimuspa, nerqanku: Wawaykeqa kutiripun, nispa. 52Chantá payqa kamachisninta taporqa ima horatachus wawan allinyasqanta; paykunataj nerqanku: Qayna chawpi p'unchaynejta k'aja onqoy thañiporqa, nispa. 53Wawaj tatantaj yacharqa chay horatapuni Jesús payman nisqanta: Wawaykeqa kawsanqa, nispa. Chantá chay runa, wasimpi tukuy kajkunapis Jesuspi creerqanku. 54Jesusqa chay iskay kaj milagrota ruwarqa, Judeamanta Galileaman kutimuspa.
Copyright
Learn More


text:
1Chasna acpi huauquiguna, shuc shimita mas rimanata munani canguna yachanauchun nishami. Yachachiranchi canguna alita causasha Diosta cushiyachinauchun nisha canguna cunan raushcashina. Cunanga Señor Jesucristo ñucanchita japishcamanda cangunata rugaunchi mas alita rasha causaichi nisha. 2Canguna yachanguichimi Señor Jesucristo ñucanchita mandashcamandami cangunataga alita cunanchi. 3Diosca munanmi canguna ali sumacta causanauchun nisha. Chasna acpiga ima shuc huarmihuan pacalla llutarisha causaichichu. 4Randi caran shuc amu paihua quiquin huarmillata japisha alita causachun. 5Diosta mana quiric runashina ima causaichichu. Paigunaga munashcallata yuyarisha causanaunmi, shuc huarmigunata ashiyanallata yuyarishami causaunguna. 6Ima chasna raichichu camba quiric huauquitaga. Maican mana alita rauc runataga Señor Jesucristo libachingami cangunata ñuca ñaupa rimashcacuinta. 7Dios ñucanchita mana japirachu ñucanchi juchata rasha causangahua nisha, astahuanbas alita causanauchun nishami japira. 8Diosca paihua Ushac Samaita ñucanchima curami. Chimandami pihuas cai yachachishcata mana uyashaga mana runagunallataga uyanzhu, astahuan cangunama quiquin Ushac Samaita cuc Diostaga mana uyaun. 9Diosllata cangunata yachachira shuccunata llaquingahua. Chasna acpi quiricpura llaquinacuichi nishami quillcanata mana mas munanichu, basta yachanguichimi. 10Tucui Macedonia provinciaibi tiyac quiriccunata llaquiunguichimi. Chasna agllaita cangunata rugaunchi paigunata mas llaquisha causaichi nisha. 11Cungailla causaichi, sinzhita tarabasha ama shucpi satirichichu, caran amu paihua quiquin causaita cuirachun. Ama quillasha tiyaichichu randi canguna quiquin maquihuan tarabaichi ñucanchi cangunata mandashcacuinta. 12Canguna alita tarabashaga mana minishtinguichichu pihuas canda yanapachun nisha. Chasna rasha causacpiga chi mana quiric runaguna cangunamanda alita yuyaringaunami. 13Llaquishca huauquiguna, ñucanchi munanchi canguna alita yachanauchun nisha huañushca runagunamanda. Jesus huañusha cuti causarishcata yachanguichimi. Chasna yachasha yachanchimi tucui Jesusta quirisha huañuc runagunata Dios causachisha Jesushuan apamungami. Chiraicumi ñucanchi llaquirishaga mana quiric runacuintami llaquirinchi. 15Señor Jesus ñucanchima yachachishcata cangunama pasachinchi: Jesucristo shamucpi chi quirisha causaucuna chara mana sicagllaita huañushca quiriccuna ñaupapunda causarisha sicangaunami. 16Chi uras shuc uyana shimi sinzhi caparishca uyaricpi, jatun mandac angelba shimi uyaricpis, Diospa curmita uyaricpis, Señor Jesusmi jahuapachamanda uraigusha shamunga. Chasna tucucpi Jesucristota quiric huañushca runagunaga causarisha ñaupata sicangaunami. 17Chihuashallai ñucanchi chara cai pachai causauc quiriccunaga sicangaraunchi. Paigunahuan pariumi puyugama sicangaraunchi Señor Jesusta huairai tupangahua. Chasna acpi Señor Jesushuan huiñaigama tiyangaraunchi. 18Chasnamanda cunan cai shimigunahuan cangunapura cushihuan ahuantanacuichi.
Copyright
Learn More


text:
1Eliasmi muyuq wayrapi hanaq pachaman Señor Diospa hoqaripunanpaqña kashaqtin, Eliseopiwan Gilgalmanta risharqanku. 2Hinan Eliasqa Eliseota nirqan: –Kaypi qhepakuy, Señor Diosmi Betelman rinaypaq kamachiwan, nispa. Eliseotaq kutichirqan: –Señor Diospa sutinpin qanpa sutiykipiwan jurani, manan qhepaymanchu, nispa. Hinan Betelman kuska rirqanku. 3Betelpi tiyaq profetakunataq Eliseowan tupaq lloqsimuspanku payta nirqanku: –¿Yachankichu yachachiqniykita qayllaykimanta Señor Diospa apakapunanta? nispa. Eliseotaq kutichirqan: –Arí, yachaniñan, ch'inlla kaychis, nispa. 4Eliasqa wakmantan Eliseota nirqan: –Kunanqa kaypi qhepakapuy, Señor Diosmi Jericoman rinaypaq kamachiwan, nispa. Paytaq kutichirqan: –Señor Diospa sutinpin qanpa sutiykipiwan jurani, manan qhepaymanchu, nispa. Hinan Jericoman kuska rirqanku. 5Jericopi tiyaq profetakunataq Eliseoman qayllaykuspa nirqanku: –¿Yachankichu yachachiqniykita qayllaykimanta Señor Diospa apakapunanta? nispa. Eliseotaq kutichirqan: –Arí, yachaniñan, ch'inlla kaychis, nispa. 6Hinan Eliasqa Eliseota nillarqantaq: –Valekuykin, kaypi qhepakapuy, Señor Diosmi Jordanman rinaypaq kamachiwan, nispa. Paytaq kutichirqan: –Señor Diospa sutinpin qanpa sutiykipiwan jurani, manan qhepakuymanchu, nispa. Chaymi iskayninku kuskallapuni risharqanku. 7Jericopi tiyaq phisqa chunka profetakunataq qhepankuta rirqanku. Eliastaq Eliseopiwan Jordán mayu pataman chayaspa sayaykurqanku, profetakunapas paykunaq as chhikan qhepaneqninpi sayaykullarqankutaq. 8Hinan Eliasqa capanta k'uyurqan, hinaspa chaywan mayuta waqtaykurqan, chaymi unuqa iskay ladoman t'aqakurqan, iskayninkutaq ch'akinta chimparqanku. 9Chimparqospankuñataq Eliasqa Eliseota nirqan: –Manaraq qayllaykimanta hoqarisqa kashaqtiy mañakuway, ¿imatan qanpaq ruwanayta munanki? nispa. Paytaq nirqan: –Valekuykin, espirituykiq atiyninwan kallpachawanaykita qanpa rantiykipi qhepanaypaq, nispa. 10Eliastaq nirqan: –Sinchi sasatan mañakunki, ichaqa qayllaykimanta hoqarisqa kasqayta rikunki chayqa chaskinkin, mana hinaqa, manan chaskinkichu, nispa. 11Iskayninku parlaspa rishaqtinkutaq, huk nina carreta nina caballokunantin chawpinkuman haykuspa t'aqarqan. Hinan Eliasqa huk muyuq wayrapi hanaq pachaman wicharipurqan. 12Eliseotaq chayta rikuspa qaparirqan: ¡Taytalláy! ¡Taytalláy! ¡Qanqa Israelpa atiyniyoq hark'aykuqninmi karqanki! nispa. Eliseoqa manan hayk'aqpas Eliasta rikurqanñachu. Payqa llakikuymantan p'achanta hap'ispa iskayman llik'irqan. 13Chaymantataq Eliseoqa Eliaspa urmaykamuq capanta hoqarispa kutipurqan, Jordán mayu patapitaq sayaykurqan. 14Hinaspanmi Eliaspa capanwan unuta waqtaykuspa nirqan: ¿Maypin kashan Eliaspa Diosnin Señor Diosqa? nispa. Waqtaykuqtin hinan unuqa iskayman t'aqakurqan, chaymi Eliseoqa ch'akinta chimparqan. 15Chimpapi qhepaq Jericomanta profetakunataq chayta rikuspanku nirqanku: Eliaspa atiyniyoq espiritunmi Eliseopi qhepapun, nispa. Chaymi Eliseota chaskiq rirqanku, qayllaykuspataq ñawpaqenpi qonqorikurqanku. 16Hinaspa nirqanku: –Qhawariy, ñoqayku kamachiykikunawanmi kashan kallpayoq phisqa chunka qharikuna, chay hinaqa, kachasun yachachiqniyki maskhaqta. Paqtan Señor Diospa Espiritun hoqarispa mayqen orqomanpas wayq'omanpas wikch'unman karqan, nispa. Eliseotaq kutichirqan: –Ama kachaychischu, nispa. 17Sinchita rimapayaqtinkutaq Eliseoqa uyakurqan, hinaspa: –Kachaychis, nirqan. Paykunataq kacharqanku phisqa chunka qharikunata, hinan paykunaqa kinsa p'unchay maskhamuspa mana tarimurqankuchu. 18Chaymi Jericó llaqtapi Eliseoq kasqanman kutimpurqanku, Eliseotaq paykunata nirqan: –Ñoqaqa “ama riychischu” nirqaykichismi, nispa. 19Chay llaqta runakunataq Eliseota nirqanku: –Qhawariy, kay llaqtaq kasqan cheqasqa ancha allinmi qan wiraqochaykuq rikusqayki hinapas, ichaqa ununmi mana allinchu, chaymi hallp'apas mana rurunchu, nispa. 20Eliseotaq nirqan: –Huk mosoq p'ukupi kachita churaykuspa apamuwaychis, nispa. Hinan paykunaqa aparqanku. 21Eliseotaq unu pukyuman rispa kachiwan hich'aykuspa nirqan, Señor Diosmi nin: Ñoqan kay unu pukyuta ch'uyanchani, kunanmantaqa manan wañuypas mana ruruq hallp'apas kanqañachu, nispa. 22Chaymantapachan unuqa Eliseoq nisqanman hina allin kapurqan. 23Chay qhepatataq Eliseoqa Jericomanta Betelman rirqan. Ñanta wichashaqtintaq llaqtamanta waynachakuna lloqsimuspanku Eliseota k'amirqanku: –¡Yaw, p'aqla uma, lloqsiy kaymanta! ¡Yaw, p'aqla uma, lloqsiy kaymanta! nispanku. 24Eliseotaq qhepaman kutirispa qhawarirqan, hinan Señor Diospa sutinpi ñakarqan. Chaymantataq sach'a-sach'amanta iskay ukumarikuna lloqsirqamuspan chay waynachakunamanta tawa chunka iskayniyoqta llik'irqarirqan. 25Betelmantan Eliseoqa Carmelo orqoman rirqan, chaymantataq Samaria llaqtaman kutimpurqan.
Copyright
Learn More


text:
1Jesusqa Santu Ispirituwan kar tikrakamuran riyu Jordanmantaqa. Chaynu Santu Ispiritu yapatinmi, Jesusqa riran chunllaq lugarman. 2Chaypiqami kwarinta diyata karan. Chaymi chay diyakunaqa ayunar mana imalatapis mikushanrayku kusalata mallaqnaran. Chaynu mallaqnatin, dyabluqa imanullapis Jesustaqa uchakuchinaran. 3Chaymi niran: --Chiqapta Dyuspa Wamran karqa, kay rumita willay tantapaq tikrakananpaq nir. 4Piru Jesusqa niran: --Dyus nitin iskribikashakunapimi nin: 'Manami tantalamantachu runaqa kawsayta puytin. [Ashwanmi Dyuspa tukuy rimayninta kasur kawsanqa]' nir. 5Chaymanta-shuypaqami dyabluqa Jesustaqa aparan kusala unaq sirkaman. Chaymantami dasla kay pachapa tukuy pwiblunkunata rikachir niran: 6--Nuqaqami qushayki tukuy kay imakuna kay pachapi kaqtaqa, qamna mantakunaykipaq. Chaqa, nuqapami tukuy kaykunaqa. Chay-ari mayqantapis qushaq qunashaytaqa. 7Chayrayku, qunqurir nuqata aduramatkiqami tukuy chay rikayashaykikunaqa qampaq kanqa nir. 8Jesusqa niran: --[¡Ashuy dyablu!] Chaqa Dyus nitin iskribikashakunapimi nin: 'Adurar sirbiy Amituyki Dyuslata' nir. 9Chaymantami dyabluqa Jesustaqa aparan Jerusale'n pwibluman. Chaypiqami Dyusta adurananllapa wasipa kusa unaqninman iqachir niran: --Chiqapta Dyuspa Wamran karqa, kaymanta uraman kach'akay. 10Chaqa Dyus nitin iskribikashakunapimi, nin: 'Dyusqashi angelninkunata kach'amunqa kuytashur washashunanpaq. 11Chaynulla aypashuyanqashi ch'akikimapis ama ch'achikananpaq ima rumilawanmapis' nir. 12Chaynu nitinmi, Jesusqa niran: --Dyus nitin iskribikashakunapimi ninpis: 'Amami Amituyki Dyus nishanllata rurachir pukllaychu' nir. 13Chaymanta-shuypaqami dyabluqa manana imanupis Jesusta uchakuchiyta puytirnaqa, ashuranna paymantaqa ayka diyallataqa. 14Jesusqami qashan Galileaman tikrakaran Santu Ispiritupa pudirninwan karna. Chaymi chay lugarkunapa ridurninkunapiqa paypaqqa kusalata yach'aranllapana. 15Chaqa payqami tukuy chay tantakananllapa wasikunapi yach'achikuq. Chaymi tukuyla paytaqa alabaqllapa. 16Chaymantami Jesusqa chay maypich'i kriyakasha karan, pwiblun Nazaretllaman riran. Chaymi samana diyapiqa chay tantakananllapa wasiman yaykuran paypa kustumrin kashanrayku. Chaymantami shariran Dyus nitin iskribikashakunata liyinanpaq. 17Chaymi Dyuspa rimaqnin Isai'as iskribishanta makyatinllapa kich'arqa, kaynu niqta tarir liyiran: 18"Nuqapimiri Dyuspa Ispiritunqa. Chaqa pay akramarmi kach'amasha chay mana imayjunkunata Dyuspa shumaq rimayninta yach'achinaypaq. [Kach'amashapismi kwashalla kaqkunata kunsulanaypaq]. Chaynullami kach'amasha dyablupa makinpi kaqkunata washanaypaq, syigukunata rikakuchinaypaq, qischakaqkunata washanaypaq ima. 19Kach'amashapismi Dyusqa tukuylata yanapananpaq tyimpuqa ch'amushana nir yach'achikunaypaq". 20Chaynu nirnaqa Jesusqa chay iskribikashataqa pillur, chay tantakananllapa wasipi yanapakuqta qur payqa taran. Nataq tukuy chaypi kaqkunaqami kusalata paytaqa chapayaranllapa. 21Chaymi payqa rimaq qallariran kaynu nir: --Dyus nitin iskribikashanta liyishayqami kananlla qamkunapa naypaykillapapi nuqawan kumplikashana. 22Chaynu nir kusa shumaqta rimashanraykumi, chay uyakuqkunaqa dispantakashalla Jesuspaqqa kusa allinta rimayaranllapa. Piru chaynu rimarmapis yaqqa mana kriyinar paykunapura kaynu nir tapunakuyaqllapa: --¿Manachu kayqa Josipa wamran? nir. 23Chaynu yarpuyatinllapamiri, Jesusqa paykunataqa niran: --'Rimidyakuq tayta, qamraq rimidyakay' nishanllapanullami nimayankillapa kanqa. Chaynullami nimayankillapapis kanqa: Capernaumpi kwichka achka imakunata rurashayki nir uyapashayllapatami kay pachaykipipis ruray kriyinayllapapaq, nir. 24"Chiqaptami nishaykillapa: Mayqanpis Dyuspa rimaqnin katinqa, manami pwiblunllapiqa shumaqta rikanllapachu nir. 25Alliptami nishaykillapapis: Dyuspa rimaqnin Eliaspa tyimpunpimi kimsa añu-y-midyuta tamya mana karanchu. Chaymi tukuy Israel pwiblupiqa kusala mallaq tyimpu karan. Chaynullami chaypiqa achka byuda warmikuna karanllapa. 26Piru chaynu katinmapis Dyusqa Eliastaqa mana Israelmanta chay byudakunamanchu kach'aran. Ashwanmi paytaqa kach'aran Sarepta pwiblumanta uk byuda warmiman. Chayqami Sido'n pwiblupa shipchanlapi kaq. 27Chaynullami Israel pwiblukunapipis karan achka qishaq ismuyaq runakuna, Dyuspa rimaqnin Eliseupa tyimpunpiqa. Chaynu katinmapis, mana mayqantapis allicharanchu. Ashwan Siria pwiblumanta Naama'n shutiq runalata allicharan" nir. 28Chaynu chaykunata uyarllapami, chay tantakananllapa wasipi kaq runakunaqa tukuyla kusata piñakuranllapa. 29Chaymi sharir Jesustaqa chay pwiblumantaqa aparanllapa chay pwiblu rurakashapa qichqalanpi pata karan chayman, chay patamantana itakunanllapapaq. 30Piru ashwan Jesusqa chaynu ruranayatinllapamapis ch'aypinllapata pasar riran. 31Jesusqami riran Galileapa pwiblun Capernaumman. Chaymi samana diyakunapiqa runakunata yach'achiq. 32Chaynu yach'achikutinmi kusa dispantakashalla kidaqllapa. Chaqa kusata paylla mantakur imami yach'achikuran. 33Chay tantakananllapa wasipiqami, kayaq uk runa dyablupa yarpuyninwan. Chayqami kusa jwirtita kaynu qaych'akuq: 34--¡Ay! Nazaretmanta Jesu's, ¿imapaqtaq nuqakunaman yakapakanki? ¿Ima, chinqachimaqllapachu shamushayki? Nuqaqami riqsishuni. ¡Qamqami Dyuspa Santu Wamran kanki! nir. 35Chaynu nitinmi, Jesusqa anyaran dyablupa yarpuynintaqa kaynu nir: --¡Upallalla yarquy kay runamantaqa! Chaynu Jesu's nitinqami, chay dyablupa yarpuyninqa yarquranna runamantaqa. Tukuy runakunapa naypanpimi chay runataqa ratachir mana imanachirlapischu yarquran. 36Chayta rikarmi, tukuyla runakuna kusa dispantakashalla ukninllapa ukninllapa kaynu ninakuyaqllapa: "¿Ima rimaykunataq kaykunaqa? Chaqa pudirninwan kusata paylla mantakur, imami willan dyablu chay runamanta yarqunanpaqqa. ¡Chaynu willatinmi paykunaqa yarqun!" 37Chaynu nir rimatinllapami tukuyla chay lugarpa pwiblitunkunapi Jesuspaqqa kusalata rimaqllapa. 38Jesusqa tantakananllapa wasimanta yarqurqa, rir yaykuran Simonpa wasinman. Chaypimi Simonpa swigran qishaq kusa rupapi karan. Chaymi Jesusta rugaranllapa alliyachinanpaq. 39Jesusqami payman qimikar chay rupataqa wakaq tukuy niran. Chaynu nitinmi chay rupaqa dijaranna. Chaymantami ashwan chay kutilla, warmisitaqa sharikur paykunata qaraqna qallariran. 40Rupay chinqatinnaqa, tukuy riqchaq qishaywan kaqninkunata Jesusman apamuranllapa. Chaymi makinkunata paykunapa ananman ch'urarlla allicharan. 41Chaynullami achka runakunamanta dyablupa yarpuyninkunapis yarquran, kaynu qaych'akur: --¡Qamqami Dyuspa Wamran kanki! nirlla. Chaynu nitinllapami Jesusqa anyar, mana dijaranchu rimananllapapaqqa. Chaqa chay dyablupa yarpuyninkunaqami yach'ayaranllapa payqa Dyuspa Akrashan Cristun nir. 42Chaymanta allaqnin achkiyayatinnaqa Jesusqa sharir, chay pwiblumanta lluqshir riran chunllaq lugarmanna. Piru runakunami kusalata maskar rir, ch'aranllapa pay kayashanmanqa. Chaymi Jesustaqa chaylapi kidananta munaranllapa, ama rirnachu. 43Chaymi Jesusqa niran: --Ashwanmi Dyusqa imanumi mantakun nir shumaq rimananta uklaw pwiblukunapipis yach'achikunaypaq kani. Chaqa chaypaqmi shamusha kani nir. 44Chaynumi Jesusqa chay Israel runakuna tantakananllapa wasikunapi, Galilea lugarkunapi ima Dyuspa shumaq rimanantaqa yach'achikur puriyaran.
Copyright
Learn More


text:
1Sayno mana cäsucushganpita Tayta Diosninsi Israel runacunata ¿cachariycushsurä? Manami saynösu. Nogapis Abraham casta car Israel runami caycä. Benjamín casta cagrämi caycäpis. Sayno captëpis salvamashmi. Saynölami waquin Israel runacunatapis salvanga Jesucristuta chasquicuyaptenga. 2Unaypita-pasami waquin Israel runacunata Tayta Diosninsi yanapash payta cäsucuyänanpä. ¿Manacu musyayanqui Tayta Diosta manacur Eliaspis cayno nishganta? 3“Tayta Dios, lapan profëtayquicunatami wanusiyash. Saynöpis altarniquicunata may-saycho juchusirmi ushayash. Lapan Israel runacunapis manami adorayäshunquinasu. Saymi noga japaläna gamta adoraycä. Cananga nogatapis wanusiyämänanpänami ashiycäyäman.” 4Elías sayno niptinmi Tayta Dios nergan: “Manami gam yarpashgayquinösu caycan. Israel nacionchöga ganchis waranga (7,000) runacunami Baalta adorayänanpa trucan nogata adoraycäyäman.” 5Elías cawashgan wisannölami cananpis waquin Israel runacuna Tayta Diosninsita cäsucuycäyan. Sayno cäsucurmi Jesucristuta chasquicuycäyan. Paycunata cuyapashpanmi Tayta Diosninsi unaypita-pasa acrargan salvananpä. 6Manami Moisés guelgashgan mandamientuncunata cumpliyashganpitasu paycunata acrargan, sinöga jusayog cayaptinpis cuyapäcog carmi acrargan. 7Waquin Israel runacunata salvananpä Tayta Diosninsi acrarpis waquinta manami acrashgasu, sinöga shonguncunata chucruyäsergan wilacuyninta mana cäsucuyänanpä. Sayno captinmi Israel runacuna unaypita-pasa salvacuyänanpä cayashganpita yarparpis salvacuyansu. 8Waquin Israel runacunapa shongunta chucruyäsishganpitami Tayta Diosninsipa palabranchöpis cayno guelgaraycan: “Mana tantyacog cananpämi paycunapa shonguncunata Tayta Diosninsi chucruyäsish. Saymi cananyagpis paycunaga ricaycarpis tantyayansu y wiyaycarpis wiyag-tucuyansu.” 9Sayno cagcunapä rey David nishgancunapis caynömi guelgaraycan: “Conträ sharcogcunata elagpita castigayculay, Tayta Dios. Ali alilata micur ama tantyayäsunsu gam castiganayquipä cashganta. 10Yarpaynincunata pantacaycasilay wilacuyniquita mana tantyayänanpä. Arushgancunapis waläla cayculäsun.” Chiquegnincunata sayno päsananpä rey David manacushgannölami Jesucristuta mana chasquicog Israel runacunatapis päsaycan. 11Waquin Israel runacunapa shongun chucruyash captinpis ¿mananasurä nircorga imaylapis Jesucristuta chasquicuyanga? ¡Au, paycunapis chasquicuyangami! Israel runacuna Jesucristuta mana chasquicuyashganpitami mana Israel runacunatana wilacogcuna wilapaycäyan Jesucristuta chasquicuyänanpä. Mana Israel runacuna Jesucristuta chasquicuptin Tayta Diosninsi yanapaycashganta ricarmi Israel runacunapis Jesucristuta chasquicuyangapä. Fiyupa cushicuypämi canga Israel runacunapis Jesucristuta chasquicur jusancunapita perdonash cayaptin. 13Waugui-panicuna, musyayashgayquinöpis Tayta Diosninsi churamash mana Israel runacunata ali wilacuyninta wilapänäpämi. Sayno churamash captinmi lapan shongöwan ali wilacuyninta wilapaycä. 14Sayno wilacuycä cayno yarpashpämi: “Mana Israel runacuna Jesucristuta chasquicuptin Tayta Diosninsi yanapaycashganta ricar pagta Israel mayëcunapis tantyacuyashpan Jesucristuta chasquicuyanman salvash cayänanpä.” 15Israel mayëcunapis Jesucristuta chasquicuyaptinmi yupa cushicuypä cangapä. Paycunapis salvash carmi wanushno cayashganpita cawarimushnöna cayangapä. 16Masaracur primiciata Tayta Dios nishganno templuman apaptenga manami say apashgan tantalatasu Tayta Diosninsi bendicin, sinöga micunanpä quëdag cag tantatapis bendicinmi. Saynöpis juc jachata Tayta Diospä acraptenga manami tronculansu paypä caycan, sinöga lapan jachami. Olïvu jachapa troncunnömi Abraham, Isaac y Jacobpis caycan. Paycunapita mirash carmi Israel runacunaga olïvu jachapa rämancunano caycäyan. 17Sayno caycarpis Jesucristuta mana chasquicur olïvu jachapita muturish rämanömi caycäyan. Gamcunami isanga, Jesucristuta chasquicur, purun olïvupa rämancunano caycarpis jitarishgan rämapa trucan ali olïvu jachaman injertashnöna caycäyanqui. Saymi Abrahamta y paypita miragcunata salvashgannöla gamcunatapis Tayta Diosninsi salvaycäyäshunqui wamrancuna cayänayquipä. 18Israel runacunapa trucan gamcuna Jesucristuta chasquicur olïvu jachaman injertashno caycarga ama alabacuyaysu Israel runacunapita más väleg cayashgayquita yarpar. Manami jachapa rämansu jachata cawayta gon, sinöga jachapa sapinmi. Saynöpis manami gamcunapitasu salvación caycan, sinöga runacunata salvananpä Abrahamta Tayta Diosninsi promitishganpitami. 19Capascher gamcuna nicäyanqui: “Imano captinpis Israel runacunaga mutush rämacunanölami caycäyan. Paycunata salvananpa trucanga nogacunatanami Tayta Diosninsi salvaycäyäman.” 20Au, niyashgayquinölami caycan. Sayno captinpis gamcuna salvash cayashgayquipita y waquin runacuna mana salvash cayashganpitaga ama alabacuyaysu. Alabacuyänayquipa trucanga shumag tantyacuyay. Tayta Diosninsita mana cäsucorga gamcunapis cuidä mutush rämano ricacuyanquiman. 21Abrahampita mirag Israel runacunata salvananpä promitish carpis mana cäsucogcunataga Tayta Diosninsi manami salvangasu. Saynölami gamcunatapis mana cäsucuyaptiquega Tayta Diosninsi salvayäshunquipäsu. 22Saymi Tayta Diosman yäracur pay munashganno cawagcunataga cuyapar salvaycan. Mana cäsucogcunatami isanga salvananpa trucan in ernuman gaycongapä. Jesucristuta chasquicuyaptiquimi gamcunatapis cuyapäyäshushpayqui salvayäshushcanqui. Sayno captinpis Jesucristuta mana chasquicog Israel runacuna in ernuman gaycush cayänanpä cayashgannömi gamcunatapis pay munashganno mana cawayaptiquega in ernuman gaycuyäshunquipä. 23Jesucristuta mana chasquicuyashganpita Israel runacuna mana salvash cayaptinpis payta chasquicorga salvashmi cayanga. Salvashgana carmi jachapita mutush rämata yapay troncunman cutisishganno cayanga. 24Mana Israel runa car gamcunaga purun olïvu rämanömi caycäyanqui. Purun olïvupa rämanno cayaptiquipis Jesucristuta chasquicuyaptiquimi Tayta Dios salvayäshushcanqui. Israel runacunaga legítimo cag olïvupa rämanno caycaptenga Jesucristuta chasquicuptin Tayta Diosninsi paycunatapis ¿manasurä salvanga? 25Waugui-panicuna, salvananpä cag mana Israel runacunata salvayta cumplitarcurnami Israel runacunatana Tayta Diosninsi tantyasenga paycunapis Jesucristuta chasquicuyänanpä. Sayno captenga Israel runacunata ama manacagman churayaysu gamcunalata Tayta Diosninsi salvayäshushgayquita yarpar. 26Tayta Diosninsi tantyasiptinmi lapan Israel runacunapis Jesucristuta chasquicur salvash cayangapä. Sayno cayänanpä cashganpitami Tayta Diosninsipa palabranchöpis cayno guelgaraycan: “Jerusalenpita salvacog shamurmi Israel runacunata tantyasenga jusalicuyashgancunata cachariyänanpä. 27Abrahamta promitishgäta cumplirmi jusalicuyashganta perdonashä.” 28Tayta Diosninsi imatapis promitishgantaga imaypis cumplinmi. Saynölami pitapis yanapänanpä acrarga imaypis yanapan. Saymi Abrahamta, Isaacta y Jacobta promitishganta cumplir Tayta Diosninsi Israel runacunata tantyasenga Jesucristuta chasquicuyänanpä. Sayno captinpis cananga Israel runacuna Jesucristuta chasquicuyta mana munar Tayta Diosninsipa contranmi caycäyan. 30Jesucristuta chasquicuyta mana munayaptinmi mana Israel runacunatana wilapaycäyan Jesucristuta chasquicuyänanpä. Saymi naupata Tayta Diosta mana cäsucuypa cawash carpis cananga Jesucristuta chasquicog cagcuna payta cäsucuycäyan. Saymi Tayta Diosninsi paycunata cuyapar jusancunata perdonaycan. 31Israel runacunaga manami tantyayansu Jesucristuta chasquicuyaptinrä Tayta Diosninsi jusancunata perdonar salvananpä cashganta. Saymi Jesucristuta mana chasquicur Tayta Diosta cäsucuyansu. Jesucristuta canan mana chasquicurpis mana Israel runacuna Jesucristuta chasquicushganta ricar tantyacuyangami Jesucristuta chasquicuyänanpä. 32Saynöpami Israel runacunatapis mana Israel runacunatapis Jesucristuta chasquicuyaptin Tayta Diosninsi cuyapar salvaycan. 33Sayno captenga ¡Tayta Diosninsi alabash cayculäsun! Waquin runacunata imanir salvashganta y waquin runacunata imanir mana salvashgantapis mana tantyashgapis Tayta Diosninsega salvaycan pitapis cuyapar acrashgan cagcunatami. 34¿Pirä Tayta Dios yarpashgancunata musyanman? ¿Pirä imata rurananpäpis payta yäsircunman? 35¿Pirä: “Alicunata rurashgäpita salvamay” nir Tayta Diosninsita obliganman? 36Lapantapis Tayta Diosninsimi camash. Pay munaptinmi lapan imaycapis caycan. Saymi lapanpäpis payga munayyog caycan. ¡Imayyagpis Tayta Diosninsi alabash cayculäsun! Amén.
Copyright
Learn More


text:
Biwa qucha
Biwa qucha (nihun simipi: 琵琶湖, Biwa-ko, Kastilla simipi: Lago Biwa), hatun qucham, Nihunpas mama llaqtakunapi. Poyang quchaqa 670,33 km² hatunmi. Quchap hawanqa mama quchamanta 85,614 mitrum aswan hanaq.
Yuyarina
Allpa saywachi[llamk'apuy | pukyuta llamk'apuy]
Flora[llamk'apuy | pukyuta llamk'apuy]
Fauna[llamk'apuy | pukyuta llamk'apuy]
Wiñay kawsay[llamk'apuy | pukyuta llamk'apuy]
Runakuna[llamk'apuy | pukyuta llamk'apuy]
Simikuna[llamk'apuy | pukyuta llamk'apuy]
- Nihun simitam rimanku.
Llaqtakuna[llamk'apuy | pukyuta llamk'apuy]
Manyanpi llaqtakuna:
- Nagahama
Yachay tarpuy[llamk'apuy | pukyuta llamk'apuy]
Karu puriy[llamk'apuy | pukyuta llamk'apuy]
Raymikuna[llamk'apuy | pukyuta llamk'apuy]
Kaypipas qhaway[llamk'apuy | pukyuta llamk'apuy]
Hawa t'inkikuna[llamk'apuy | pukyuta llamk'apuy]
- Commons nisqapi suyukunata uyarinakunatapas tarinki kaymantam: Lago Biwa.
- Departmento del Lago Biwa y el Medio Ambiente, Prefectura de Shiga
- Webcam en vivo de Biwako


text:
1Diosníy, sonqoyqa wakichisqañan kashan, tukuy kallpaywan qanman takinaypaq, qanta yupaychanaypaq. 2¡Rikch'ariy, tawtinkulláy! ¡Rikch'ariy, arpalláy! ¡Pacha illarimuytan rikch'arisaq! 3Señor Diosníy, llaqtakuna ukhupin yupaychasqayki, lliw suyukuna ukhupin takipusqayki. 4Munakuyniykiqa hanaq pachamantapas aswan hatunmi, hunt'aq-kayniykiqa phuyuq kasqankaman aypan. 5Diosníy, hanaq pachapi hatunchasqa kasqaykita rikuchikuy, qhapaq-atiyniyki kay pachantinman hunt'aykuchun. 6¡Uyarimuwayku! ¡Atiyniykiwan qespichiwayku! ¡Munakusqaykikunata qespichiwayku! 7Diosmi ch'uya wasinmantapacha nimurqan: May kusisqan Shehemta rakisaq, Sucot wayq'otan tupusaq. 8Galaad ayllupas Manasés ayllupas ñoqaqmi, Efraín ayllupas churakunay cascon, Judá ayllupas kamachikunay varan, 9Moab suyupas maqchikunay puruñan. Edom suyumanmi usut'ayta wikch'uykusaq, Filistea runakunata llallispaymi qaparisaq, nispa. 10¿Pitaq allin perqasqa llaqtaman apawanqa? ¿Pitaq Edom suyuman pusawanqa? 11Diosníy, qanmi wikch'uwarqankiku, ¡manañan ejercitoykuwan purinkiñachu! 12Awqayku atipayta yanapaykuwayku, yanqan runaq yanapakuyninqa. 13Diospa yanapayninwanmi may musphanakunata ruwasun, paymi awqanchiskunata sarunqa.
Copyright
Learn More


text:
¿Imayna Allichay Fotokuna llamkanapi llamkanchu?
Imayna kayta llamkan
Kay Fotokuna llamkana kikillan fotokuna allichan kamchkan imakuna llimpi hina, mana tupaq hina, kanchaynin hina puka ñawikuna hina utaq chiqanchay huk wist’u horizonte, munasqa hina.
Tikraykuna mana kikillan kipukunaykiman waqaychasqanku—chanta allichaykuna sapa kutita wañuchiyta utaq kawsarichiyta atikunki.
Sichus huk machkaykachayninpa marcan rikunki kay ñitina, fotoyki allichasqan. ¡Sichus manaraq, allinta kanña!
Kayta kawsarichiy utaq wañuchiy
Fotokuna llamkanapi, ruway kay Allichay ñitina kikin fotopuni chaymanta allichasqa fotopuni tikraypaq. Allichachkan mana sapa kutilla tikray kikillan fotoyki kanchu.
Qichuypaq llapa kikillan allichaykuna, riy kayta Tupachiykuna Fotokuna llamkanapi, chaymanta wañuchiy Kikillan fotokunay allichay. Fotokuna huk pacha sapa kutita allichaylla atikunki, mayk’aq kay wañuchin.


text:
Mario Kempes
Mario Alberto Kempes Chiodi sutiyuq runaqa, icha "El Matador" (* 15 ñiqin anta situwa killapi 1954 paqarisqa Bell Ville llaqtapi, Córdoba suyupi, Arhintina mama llaqtapi - ) huk Arhintina mama llaqtayuq piluta hayt'aqmi karqan.
Yuyarina
- 1 Klubkuna
- 2 Suñay
- 3 Kaypipas qhaway
- 4 Hawa t'inkikuna
Klubkuna[llamk'apuy | pukyuta llamk'apuy]
Huq Divisyun[llamk'apuy | pukyuta llamk'apuy]
Mama llaqta Kupakuna[llamk'apuy | pukyuta llamk'apuy]
Mamallaqtapura Kupakuna[llamk'apuy | pukyuta llamk'apuy]
Resúmen estadístico[llamk'apuy | pukyuta llamk'apuy]
Suñay[llamk'apuy | pukyuta llamk'apuy]
Mama llaqta Kampiunatukuna[llamk'apuy | pukyuta llamk'apuy]
Mama llaqta Kampiunatukuna (Pukllaykamachiq)[llamk'apuy | pukyuta llamk'apuy]
Mamallaqtapura kampiunatukuna[llamk'apuy | pukyuta llamk'apuy]
Suñaykuna[llamk'apuy | pukyuta llamk'apuy]
Piluta Hayt'ay Pachantin Kupa[llamk'apuy | pukyuta llamk'apuy]
Kaypipas qhaway[llamk'apuy | pukyuta llamk'apuy]
Hawa t'inkikuna[llamk'apuy | pukyuta llamk'apuy]
- Commons nisqaqa multimidya kapuyninkunayuqmi kay hawa: Mario Kempes.
- IFFHS
- Archivo
- Futbolpasion
- Columna en espndeportes


text:
Antonio José de Sucre
Antonio José de Sucre Alcalá sutiyuqqa (3 ñiqin hatun puquy killapi 1795 watapi paqarisqa Cumaná llaqtapi, Winisuylapi, 4 ñiqin inti raymi killapi 1830 watapi wañusqa Berruecos llaqtapi, Kulumbyapi) Buliwya suyup iskay ñiqin umalliqninmi karqan (29 ñiqin qhapaq raymi killapi 1825 watamanta 18 ñiqin ayriway killapi 1828 watakama), Piruw suyup umalliqninmi karqan (23 ñiqin inti raymi killapi 1823 watamanta 17 ñiqin anta situwa killapi 1823 watakama).
Pukyukuna[llamk'apuy | pukyuta llamk'apuy]
Hawa t'inkikuna[llamk'apuy | pukyuta llamk'apuy]
- Commons nisqaqa multimidya kapuyninkunayuqmi kay hawa: Antonio José de Sucre.


text:
1Dumingu tuta chaca-chacalla Jesús pamparashanman Magdalena marcapita María aywaran. Pamparashanman çhayar, chaparaj rumi witiraycajta tariran. 2Chaymi juclla cutircur Simón Pedrutawan Jesúspa yaçhänacushan purïshijninta willaran: ‹‹Ayata apacusha. Mayman apacushantapis mana musyanchichu.›› 3Chaynuy niptin, purïshij-masinwan Pedrupis Jesús pamparashanman aywaran. 4Ishcan juclla aywarpis, juc-cajga Pedruta llallishpan ñaupata çhayaran. 5Uçhcuman watgaycuptin, pitushan bayïta juturaycajllata ricaran. 6Jipanta Simón Pedro çhayaran. Ruricaman yaycur, paypis pitushan bayïta juturaycajllata ricaran. 7Jesúspa uman watashanpis jucläçhu lluylluraycaran. 8Pedro uçhcu rurinman yaycushanpitaraj ñaupa çhayajpis rurincaman yaycuran. Llapanta ricar, Jesúsman yupachicuran. 9Chay wichan Jesúspa purïshijnincuna Tayta Diosninchipa shiminta mana tantiyacuranrächu. Shiminçhu nin: ‹‹Wañushcunapita cawarimunan camacan.›› Chaymi pitushan bayïta juturaycajllata tarir, Jesús cawarishanta tantiyacuran. 10Chaymi wasiman cuticäriran. 11Maríam ichanga pamparashan puncullançhu wagaycaran. Wagaräcur, uçhcuman watgaycuran. 12Ricäriptin, ishcay anjil yuraj müdanash caycaran. Juc-caj anjil aya çhurarashanpa jawanançhu jamaraycaran; juc-cajna jaytacunçhu. Ayam ichanga mana carannachu. 13Anjilcunaga Maríata tapuran: ‹‹Mamallau mama, ¿imanirtaj wagaycanqui?›› nir. Tapuptin, niran: ‹‹Taytä Jesús mana canchu. Ayanta mayman apacushantapis mana musyächu.›› 14Rimayta ushyarcur ticräriptin, Jesús içhiraycaran. Maríam ichanga Jesústa ricaycashanta mana tantiyacuranchu. 15Jesúsna tapuran: ‹‹Mamallau mama, ¿imanirtaj wagaycanqui? ¿Pitataj ashiycanqui?›› nir. Çhacra aruj runa cashanta yarpar, María niran: ‹‹Tayta, ayata maymanpis apash carga, willaycamay, ari. Shuntacushaj.›› 16Jesúsna niran: ‹‹Maríallau María.›› Chaura Jesús caycashanta ricsircurna, niran: ‹‹Taytallau tayta.›› ‹‹Taytallau tayta›› ninanta hebreo rimayçhu: ‹‹Rabboní›› nin. 17Jesúsna niran: ‹‹Papänïwan tincuj aywanäta ama miçhämaychu. Paywan manaraj tincushcächu. Cananga purïshimajnïcunata Papäninchiwan tincuj aywaycashäta willamuy. Papäninchiga Tayta Diosninchi. Paypa maquinçhu cawanchi.›› 18Chaynuy niptin, Jesúspa purïshijnincunata Magdalena María willaj aywariycuran. Tayta Jesústa ricashantapis, imata nishantapis llapanta willaran. 19Chay junajlla caycaptin, dumingu chacay Jesúspa purïshijnincuna juc wasiman jutucaran. Mayur Israel runacunata manchacur, puncutapis sumaj wiçhgaran. Jesúsna ñaupallançhu ricaripuran: ‹‹Allilla juyaycullay, ari›› nir. 20Nircur maquintawan llicllacchun çhaquinta ricachiran. Purïshijnincunana Tayta Jesústa ricaycur, jatunpa cushicuran. 21Jesúsna yapay niran: ‹‹Allilla juyaycäriy. Tayta Diosninchi caçhamashan-jina jamcunatapis caçhacushayqui shimïta willapäcunayquipaj.›› 22Jinarcur llapanman pücarir, niran: ‹‹Espíritu Santupa maquinçhüna cawarcaycanqui. 23Jamcunapitana shimïta wiyanga. Pipis jucha aparicushanpita wanacuptin, shacyächinqui: ‹Juchayquita Tayta Diosninchipis mayna jungasha› nir. Mana wanacuptinmi ichanga piñapanqui: ‹Juchayquita Tayta Diosninchipis yarparaycanraj› nir.›› 24Jesús ricaripuptin purïshijnin carsi, millish Tomás mana caranchu. 25Chaymi purïshij-masincuna willaran: ‹‹Tayta Jesús ricaripamasha›› nir. Tomásna niran: ‹‹Rasunpa cawarishanta yupachicunäpaj maquinman läbus yaycushanta ricanä. Yatashäraj. Maquïwanraj llicllacchun çhaquintapis yatanä.›› 26Chaypita pusaj junajta wasiçhu Jesúspa purïshijnincuna yapay jutucaran. Tomáspis chayçhu caycaran. Puncu sumaj wiçhgarash caycaptinsi, Jesús yaycuriran. Llapanpa çhaupinçhu ricaripuran: ‹‹Allilla juyaycäriy›› nir. 27Tomástana niran: ‹‹Tomás, maquïta mä, yatay. Mä, ricay. Llicllacchü çhaquinpa tucsimashantapis yatay. Ama llutäpacunquinachu. Manchäga cawarimushäta yupachicunquiman.›› 28Chayraj jatunpa cushicur, Tomás niran: ‹‹Taytallau, Tayta. Cananga Tayta Diosninchi cashayquita yupachicü. Maquiquiçhüna caycä.›› 29Jesúsna niran: ‹‹¿Cawarimushäta ricarrächu yupachicunqui? Mana ricaycämar yupachicujcunam ichanga cushicärinman.›› 30Chaura purïshijnincunapa ricay ñawinçhu Tayta Diosninchi camacächiyninpa Jesús achcaj jishyaçhucunata allchacächiran. Supaycunatapis jarguran. Cay libruçhu mana llapanchu isquirbiraycan. 31Manchäga Tayta Diosninchipa Wawan Jesús cashanta sumaj tantiyacunanchipaj isquirbishcä. Washäcuj Jesúsman yupachicuptinchi, maquinçhu imaycamanpis cawachimanchi.
Copyright
Learn More


text:
1Chaura chay alisca achca runacunata ricapururmi, Jesusga juc gotuman jegarcur tacuyun. Chayman discïpuluncuna ashuyaräriptinmi, 2yachrachira cay nir: 3“Cushisham capäcunga cay nigcuna: ‘Quiquiläpa munayläwan manam Diospag ali cawayta atipämanchu’ nir tantiacugcuna. Chaynuy nigcunaga nämi cawarcayan Diospa munayninchru. 4Cushisham capäcunga laquisha cawarcayagcuna. Paycunaga cushicachisham capäcunga. 5Cushisham capäcunga ima-aygata rurarcayaptinsi gasilacagcuna. Paycunaga yachrapäcunga ‘Dios goshagmi’ ningan marcachrümi. 6Cushisham capäcunga yacunaypanuy micanaypanuy Dios munanganta imanaypanuysi ali ruray munagcuna. Paycunataga Dios yanapangam chay munayangannuy ali rurayta. 7Cushisham capäcunga cuyapäcug runacuna. Paycunata Dios cuyapangam. 8Cushisham capäcunga shongoncunapita mana juchachashacuna. Paycunaga Diosta ricapäcungam. 9Cushisham capäcunga runacuna gasila cawapäcunanpag yanapagcuna. Paycuna capäcunga ‘Diospa castan’ nisham. 10Cushisham capäcunga ali ruranganpita chregnisha cagcuna. Paycuna cawapäcunga Diospa munayninchrümi. 11Cushisham capäcunqui, runacuna nogapa janä ashlipäcushuptiqui, imatas lutanta rurapäcushuptiqui, ima-aygatas lutan manacagcunata nipäcushuptiqui. 12Chaynuy rurapäcushuptiqui cushicurcay, jana pachachru Dios gopäcushunqui aliscannintam. Chaynuymi ima lutantas rurapäcura Diospa unay willacugnincunata”. 13“Cay pachachru gamcuna carcayanqui cachrinuymi runacunapag. Nätan chay cachri mana puchgogman muyuruptinga ¿imanayparag puchgogman yapay muyunman? Chaynuy carga manam imapagsi välinchu, antis wicapanchi washamanmi runacuna jarunanpag. 14Cay pachachru gamcuna carcayanqui achquinuymi runacunapag. Juc marca gotuchru captinga, manam pacayta atipanchichu. 15Manatan lamparinta ratachirsi pacayninmanchu chruranchi, antis chruranchi ricäpayninmanmi wayichru cagta lapanta achicyänanpag. 16Chaynuy gamcunaga alita rurarcayar cawapäcuy Diospa razonpa capäcungayta runacuna musyapäcunanpag. Chaynuy cawagta ricapäcushurniqui jana pachachru cayag Diosniquicunata alawapäcungam”. 17“Ama nogapag pinsiapäcuychu cay nir: ‘Payga shamusha Moisés isquirbingancunatawan Diospa willacugnincuna isquirbinganta manacagman muyuchinanpagmi’ nirga. Nogaga manam chaypagchu shamusha cä, antis aywarayämüga paycuna isquirbingancunata imanuypa cawana cangantas cawangäwan musyachigmi. 18Nipäcushay razoncagta: Jana pachasi cay pachasi cayangancamaga chay isquirbisha cayagcuna ruracanga lapanran. Nätan manam, mana ruracälarga canganchu maygan ichic isquirbishalas. 19Chauraga pisi chay isquirbishacunapita juc ichiclatas mana cäsucugga, jinaman runacunata mana cäsucuyta yachrachigga, manacagpag ricasham canga, Diospa munayninchru cawar. Nätan pisi lapalanta cäsucugga, jinaman lapalan cäsucuyta yachrachigga, canga alisca alinninpag ricasham Diospa munayninchru cawar. 20Nätan noga nipäcug: Moisés isquirbingan yachrachigcunapita jinaman fariseo ningancunapita mana mas ali cäsucurcarga, manam imanacursi yaycapäcunquichu Diospa munayninchru cawaymanga”. 21“Nätan gamcunaga mayapäcuraymi unay awilluycuna cay nir yachrachipäcunganta: ‘Runa-mayiquita amam wanuchinquichu. Wanuchigtaga Diosmi juc junag juchanpita cunchuchinga’ nipäcuram. 22Nätan nogaga cay nipäcugmi: Pisi runa-mayin chregnipagga canga chay juchanpita cunchuchisham. Nätan runa-mayinta ‘Wacga manam imatas musyanchu’ nigga canga marcachru mandagcunapita cunchuchisham. Nätan runa-mayinta ‘Gotara’ nir chregnipagga nä cayan nina wayiman aywananpag nisham. 23Chauraga altarman u ofrendayta Diospag chrurayangay üra yarparunquiman maygansi runa-mayiqui sinticusha cayanganta. 24Chauraga chay ofrendayta altar lädunman chrurayur, ayway chay runaman amistänaypag. Nä amistacurcur ichaga, chay ofrendayta altarman chruray. 25Chauraga piwansi imatas ninacusha carga, fiyisman manaragsi chrälar ‘Perdonänacushun’ niy. Mana chaynuy ruraptiquiga fiyismanmi chrächishunqui; nätan fiyisga guardiacunamanmi. Nätan guardiacunam carcelman wichrgapäcushunqui. 26Razonpam nircayag: Manam yargonquichu chay carcelpitaga ushanan golguequita pägangaycamas”. 27“Gamcuna mayapäcuraymi unay awilluycuna cay nir yachrachipäcunganta: ‘Amam gowayog cayar u warmiyog cayar mansibacunquichu’ nipäcunganta. 28Nätan nogaga cay nipäcugmi: Pisi ‘Wac warmiwan punuyümanga’ nir rircaparga, nämi juchäcurun chay pinsianganwan. 29Chauraga ñawiqui imatas ricapuptin juchäcuyta munarga, ñawiquita jorgorcur caruman jitarignuy ‘Manam chay juchata rurashagchu’ niy. Antis shumag cuerpulaywan nina wayinman jitayusha canaypitaga, alim canman chulan ñawiquita jorgognuysi juchaman ishquiypita amachacuptiquiga. 30Nätan chulan maquiqui ima juchaman ishquichiyta munashuptiquis maquiquita cuchurcur caruman jitarignuysi ‘Manam chay juchata rurashagchu’ niy. Antis shumag cuerpulaywan nina wayiman jitayusha canaypitaga, alim canman chulan maquiquita cuchugnuysi juchaman ishquiypita amachacuptiquiga. 31Nätan gamcunaga mayapäcuraytan unay awilluycuna cay nir yachrachipäcungantas: ‘Pisi juc olgo warminpita raquicayta munagga, warminta papelta rurapuchun nä raquicasha cayangan musyacänanpag’ nipäcungantas. 32Nätan nogaga cay nipäcugmi: Pisi raquicanmanga warmin juc olgowan captinran, nätan mana chaynuy captinga manam. Warmin wicapag runaga warmitam mansibacachiyta munayan. Chaura chay warmiwan casaracugsi mansibacuyantan”. 33“Gamcuna mayapäcuraytan unay awilluycuna cay ni yachrachipäcungantas: ‘Munayniyog Diospa jutinta janchrarcur juracurayarga chay juracungaynuymi ruranqui’ nipäcungantas. 34Nätan nogaga cay nipäcugmi: Amam pasay imapitas juracurcanquichu. Amam janchrarcurcanquichu ni jana pachatas. Jana pachachrüga Diosmi tayayan mandayar. 35Amam janchrarcurcanquichu cay pachatas. Cay pachaga Diospa chraquin jaruräcunanmi. Amam janchrarcurcanquichu Jerusalén marcatas. Jerusalenga munayniyog reypa marcanmi. 36Amatan ‘Umäta jorgamächun’ ninquipishchu. Gamsi Diospam cayanqui. Manam gam munaptiquichu agchayga yuragsi u yanasi antis Dios munaptinmi. 37Chauraga ‘Au’ nirga, ruray ‘Au’ ningaynuy; nätan ‘Manam’ nirga, ama ruraychu. Nätan ‘Au’ ningayman u ‘Manam’ ningayman mastarag yaparga, Asyag munangaynuymi lutanta rurarcayanqui”. 38“Gamcuna mayapäcuraymi unay awilluycuna cay nir yachrachipäcungantas: ‘Pisi jucpa ñawinta jorgoruptin, chaysi ñawin jorgosha cachun. Nätan pisi jucpa quirunta jorgoruptin, chaysi quirunta jorgosha cachun’ nipäcungantas. 39Nätan nogaga cay nipäcugmi: Lutan runa imatas rurashuptiqui amam cutichipäcunquichu. Antismi jucnin cäraychru pi magashuptiquis, jucag cäraytas camayäpunqui magashunaypag. 40Pisi ashiparcushurniqui ruyin jacuyta guechrushuptiqui, goruy janan jacuytas. 41Pisi juc lïwacama guepinta apanaypag mandashuptiqui, ishcay lïwacama apapuy. 42Pisi ‘Goyamaynar’ nir imatas manacushuptiqui, goyuy; u ‘Manayämay’ nishuptiquis, manayuy”. 43“Gamcuna mayapäcuraytan unay awilluycuna cay nir yachrachipäcungantas: ‘Runa-mayiquitaga cuyanquim’ ninganta. Nätan ‘Chregnishugniquita chregninquim’ nipäcungantas. 44[Nätan nogaga cay nipäcugmi: Chregnipapäcushugniquita cuyapäcuy, nätan alipa ricapäcuy. Jinaman Diosta manacurcay chay ima lutantas rurashugniqui runacunapag.] 45Chaynuy rurarga jana pachachru cayag Tayta Diospa castanmi capäcunqui. Payga usyachimunmi ali runacunapagsi lutan runacunapagsi. Paytan tamyachimun ali rurag ruragcunapagsi lutan ruragcunapagsi. 46Chauraga cuyapäcushungalayta cuyarga ¿imatas chrasquipäcunquichur Diospita? Cuyanacungalanwanga cuyanacurcanmi jucha rurag runacunas. 47Nätan reguenacungalayta ‘¿Imanuylam cayanqui?’ nirsi ¿alitachur rurayanqui? Diosta mana reguegcunas chaynuylaga rurapäcunmi. 48Chauraga gamcunas alilata rurapäcuy jana pachachru Taytaycuna Diosnuy, payga ali ruragmi”.
Copyright
Learn More


text:
Chulumani munisipyu
Chulumani munisipyu (kastilla simipi: Municipio Chulumani) nisqaqa huk ñiqin munisipyu Urin Yunka pruwinsyapi, Chuqiyapu suyupi, Buliwya mama llaqtapi. Uma llaqtanqa Chulumani llaqtam (2.724 llaqtayuq, 2001 watapi).
Yuyarina
Allpa saywachi[llamk'apuy | pukyuta llamk'apuy]
Kantunkuna[llamk'apuy | pukyuta llamk'apuy]
Pichqa kantunmi kan.
Kantun - (Uma llaqta):
- Chulumani kantun / Villa de La Libertad kantun - (Chulumani)
- Chirca kantun - (Chirca)
- Uquwaya kantun - (Uquwaya)
- Wankani kantun - (Wankani)
- Kutusuma kantun / Villa Asunta kantun - (Kutusuma)
Runakuna[llamk'apuy | pukyuta llamk'apuy]
Munisipyupiqa aswanta Aymara runakunam tiyanku.
Pukyu: obd.descentralizacion.gov.bo
Chulumani munisipyupiqa Aphru-buliwiyanu runakunam tiyanku. [1]
Simikuna[llamk'apuy | pukyuta llamk'apuy]
Munisipyupiqa kastilla, aymara, qhichwa simikunatam lliwmanta astawan rimanku. [2]


text:
Allpa chinkari
Allpa chinkari (kastilla simipi: erosión) nisqaqa pachap, tiksip hawanpi allin allpap chinkayninmi.
Urqukunapi sach'akunam, thansakunam saphinkunawan allpata hap'ispa hark'aykunmi, ahina allin allpa kakuykunmi. Sach'a-sach'akuna mutusqa kaptinqa, manañam allpata hark'aykunchu. Para yakuwan, wayrawan chinkanmi. Chaymantataqmi manañam puquna allpachu kan.
Chayrayku allpa chinkarita hark'anapaqqa amachana sach'a-sach'am kachun.
Lliwmanta aswan hatun allpa chinkariqa urqukunapi lluqllakunam.


text:
1Chalapacü-masïcuna, cananñatacmi chay pasanan timpucunapïta, muyuncunapïta, manaña isquirbimunac canñachu. 2Yaćhapäcuśhayquinüpis, Taytanchicpa cutimuynin can'a mana pinsaśhanchic üraćhu suwa tutap un'aypi yaycamuyninnümi. 3Diosman mana chalapacü llapa nunacunam chaypunpá “Canan'a jawcañam sigüruñam cacunchic” nil niyalcan'a. Chay jinayaptinmi un'aypi alli ñacaycuna lluyta camacänanpä ćhämun'a. Juc patayu walmicta quillanćhu dulurnin un'aypi chalaśhancänümi ¿pitá chay dulurninta aśhuchinman? Sigüruñam imanäśhapis chalacalpun. Chaynümi paycuna sigüruña cayalcan chay ñacaycäćhu mana lluptil muyupäcunanpä. 4Paycuná tutap mana sintil wañüśha puñuyäcunanümi, ñatac tutap shincäśha mana imapis ucul cayäcunanümi cayalcan. Chaymi ima pasaśhantapis tantianchu. Chalapacü-masïcuna, acchïćhümi cayanqui. Manam paycunanüchu tutapäćhu mana fisyuyu cayalcanqui Taytanchicpa cutimuynin un'aypi suwanuy chaläśhunayquipä. 8Aśhwanpamá, muyunćhu pulil lluy imapis licäcunänuy cayäna tuqui sänu fisyunchicwan. Cay chalapacuyninchicwan nuna-masinchicta cuyaycuyninchicmi lluy atajamäśhun juc jïrru chalicu-yupaypis. Chaynütac salbäśha sigüruña caśhanchicta umanchicćhu masïsu uywaśhun juc cascuwan atajachicüśha-yupaypis. 9Diosninchic'a castigućhu canapächu manamá unanchaycamälanchic, sinu'a Jesusninchicman chalapacuyninchicpa salbaśha cananchicpämi. 10Jesusninchicmari wañula ya'anchic-laycu cawsayäpis wañuśhäpis wiñay simpripä paywan cawsacunapä. 11Chayurá lluy caycunacta umayquiman ćhulal llapayquipis callpanchanaculcay imam lulayalcäśhayquinu. 12Chalapacü-masïcuna, amcunapä wañuy-wañuy lulayäcunäta, licaycälishüniquicunacta, caminaycälishüniquicunacta allinpa licaycäliy. 13Caynu lulapäcuśhanpïtamá tuqui rispïtuwan licaycul cuyaycäliy. Llapayquipis tuqui allinpa apanacul cawsapäcuy. 14Chaynütacmi chalapacü-masïcuna, amcunacta ruygaculcac, llapa illa mana lulacücunäta anyaycälinayquipä, pishi śhun'uyücunäta callpanchaycälinayquipäpis. Chaynütac imallawanpis uman muyuchicücunäta limapaycäliy. Pasinsiayniqui lluywan-ari caycuchun. 15Imacta lulaśhuptiquipis amatac cutichicuyalcaychu. Aśhwanpa amcuna-pulapis juccunäwanpis allin śhun'uyu caycäliy. 16Tucuy timpu-ari imaypis cushishalla cawsapäcuy. 17Chaynütac imaypis Diosninchicta ruygaculcay. 18Ñatac payta anradisiculcay allincuna mana allincuna śhamuptinpis. Jesusninchicpa nunan cayaptinchicmá lluy caycunacta lulananchicta Diosninchic munan. 19Diosninchicpa Ispiritun amcunacta lulachiyta munaśhuptiqui'a ama atajal mićhacuyalcaychu. Chaynütac juccunacta lulachiptinpis amatac mićhacuychu. 20Chaynütac Dios partipi willacuśhancunäta mana bälïpä ama licapäcuychu. 21Aśhwanpa rasun mana-rasun caśhantapis talipay. Rasun captin'a chaycunapi allincäta umayquiman ćhulaycuy. 22Mayćhüpis imaćhüpis mana allincäta talil'a ama ćhasquiychu. Aśhwanpa juc-läduman ćhulal un'aycuy. 23Cananmi jawca umäninchic Diosninchicta ruygacú muyun-muyun mastalä sumä allinninmanlä chuyanchäśhunayquipä, jinal almantinta änimuntinta aychantinta juchannäta Jesusninchic cutimuynincama uywapäcuśhunayquipä. 24Aclacuśhüniqui Diosninchic'a chalapacunamá. Imam limalicuśhantanüllam lulaycun'a. 25Jinaman'a, chalapacü-masïcuna, amcunapis Diosninchicta ruygaculcay ya'acunapi. 26Chaynütac llapayquipis sumä cuyacuywan limaycanacaycäliy. 27Chaymi Duyñunchicpa pudirninnu caynïwan canan amcunacta “Cay apachimuśhä cartacta lluypäpis lïgiycäliy” nil niycälic. 28Duyñunchic Salbacü Jesuspa llaquipaynin amcunawan caycuchun.
Copyright
Learn More